qundao/data-zh-poetry huggingface dataset:
次韵周安道宪史仲春雨窗书怀十首·其四
作者：叶颙
朝代：明
体裁：七言绝句

缓骑黄犊随芳草，闲倩苍头扫落花。醉后不知新过雨，岩前应湿旧烟霞。
次韵张仲文雪中见寄
作者：叶颙
朝代：明
体裁：七言律诗

万境无声玉宇空，江山晃耀失西东。溶溶不夜梨花月，衮衮长春柳絮风。儿女浅斟金帐酒，英雄方建铁城功。池边鹅鸭休惊扰，恐混军声耳为聋。
次韵灵源唯堂上人游九龙山
作者：叶颙
朝代：明
体裁：古风

群峰嵯峨互相依，九龙跳跃万马随。苍松怪石倚天碧，岚气日夕沾人衣。幽花野草香涧谷，山中寒暑自四时。孝标当年隐其内，劲节上与山争奇。纷纷馀辈方进取，谁能退缩山之陲。困来和云卧白石，醒后冲烟登紫微。古今名利天下重，此子似欲一手提。白头老僧好事者，泛览景物裁为诗。使我一读重叹息，玩味展转忘其疲。世途扰攘吾已厌，便欲命驾寻荒祠。左骖白鹿右黄鹄，与子相从不尔离。
次韵贾逢源见寄二首
作者：叶颙
朝代：明

不成惊世事，愧读古人书。老去功名懒，贫来故旧疏。白云生户牖，明月宿庭除。亦有无心者，携琴访逸居。短发彫秋鬓，天风快晚晴。闲唯欣有味，老不叹无成。白石和云煮，青山带月耕。无心少年事，慷慨乐从征。
次韵贾逢源见寄二首·其一
作者：叶颙
朝代：明
体裁：五言律诗

不成惊世事，愧读古人书。老去功名懒，贫来故旧疏。白云生户牖，明月宿庭除。亦有无心者，携琴访逸居。
次韵贾逢源见寄二首·其二
作者：叶颙
朝代：明
体裁：五言律诗

短发彫秋鬓，天风快晚晴。闲唯欣有味，老不叹无成。白石和云煮，青山带月耕。无心少年事，慷慨乐从征。
次韵送帅府李从道考满赴都
作者：叶颙
朝代：明
体裁：五言律诗

山中忘岁月，世上变炎凉。竹帛虚名盛，松关野兴长。赠诗无好句，话别欠离觞。道过济南府，光辉衣锦乡。
次韵雪中见寄
作者：叶颙
朝代：明
体裁：古风

玄冥神人眼如水，剪绮裁云雨花雨。翩然骑却玉麒麟，东游弱水西瑶圃。手移泰华与祝融，削平岂假巨灵斧。似嫌尘世有高下，纷纷乱把琼琚补。梦里浑疑月满床，醒来但觉云封户。销金帐暖阿谁家，唱饮羊羔醉鹦鹉。
次韵项叔道见访
作者：叶颙
朝代：明
体裁：五言律诗

青山茅屋下，谁肯顾寒微。贫贱论交寡，功名入梦稀。致身虽有术，临事要知几。异日天风顶，偕君试一飞。
正月上晴雪中赋
作者：叶颙
朝代：明
体裁：五言律诗

天女美丰容，乘鸾过海东。清标光夺月，素质影翻风。柳絮情应远，梨花梦未终。鹤栖璚树冷，龙跃玉波空。
江南怀古
作者：叶颙
朝代：明
体裁：古风

仗剑出西游，来游帝王州。登高望故国，感慨弹箜篌。长歌四五发，云物惨不收。歌声忽悲壮，江汉不敢流。峨峨天目山，王气今已收。英主从北来，长驱势莫留。浮云捲旌旗，天兵动戈矛。国破佳人死，时危志士忧。遂令歌舞地，夜雨鸣松楸。野殿莓苔古，荒城鸟鼠秋。茫茫古帝魂，千古不可求。神飞故宫远，月出西陵幽。凄凉白云乡，寂寞芳草洲。我欲吊古迹，落日寒飕飕。无言一尊酒，悲风起闲愁。
江村即事赠人
作者：叶颙
朝代：明
体裁：五言律诗

长笛倚风吹，江村对夕晖。烟迷前岸柳，月照后园薇。发白何劳镊，山青正好归。尘埃方满世，慎勿染荷衣。
江村晚景
作者：叶颙
朝代：明
体裁：五言律诗

华发映清流，江山事晚游。云舒江影净，霜落水痕收。雁阵新横浦，蟾光欲上楼。钟鸣枫树岭，秋老荻花洲。
江村晚景
作者：叶颙
朝代：明
体裁：五言律诗

野水溪桥外，荒村八九家。雨晴渔网晒，风定酒旗斜。红树霜江叶，黄芦月岸花。何当从此隐，重整钓云槎。
江村睡醒
作者：叶颙
朝代：明
体裁：五言律诗

霜重五更钟，箫声半夜风。梅香方旖旎，松影正朦胧。睡醒吟肌爽，神清世虑空。孤洲烟艇冷，渔唱月波东。
江村过雨
作者：叶颙
朝代：明
体裁：五言律诗

雨趁断虹收，霞随孤鹜游。蟾光流断港，鸿影落芳洲。万叠云峰暮，一江烟水秋。溪声连野色，渔唱伴樵讴。
江楼
作者：叶颙
朝代：明
体裁：五言律诗

华发鬓飕飕，吟筇作胜游。闲中三弄笛，饭后一登楼。对酒思王粲，凭阑话莫愁。澄江鸿雁影，声断夕阳洲。
江楼晚眺
作者：叶颙
朝代：明
体裁：五言律诗

人倚白云楼，蟾陪翠浪游。天高峰影净，潮落水痕收。枫叶孤洲冷，芦花两岸秋。渔舟清唱晓，声断玉溪头。
江路晚游
作者：叶颙
朝代：明
体裁：五言律诗

吟袖舞天风，轻鞋策瘦筇。湿云辞怪石，凉月上奇峰。樵唱穿林曲，僧撞出岭钟。横江清夜鹤，归宿大夫松。
池塘春草
作者：叶颙
朝代：明
体裁：五言律诗

春色满寒漪，萋萋欲染衣。晚烟迷浅碧，斜日映清辉。灵运名空在，王孙去不归。一春无好句，诗梦近来稀。
沙溪清隐
作者：叶颙
朝代：明
体裁：六言诗

绕屋一湾水绿，迎轩数朵峰青。沙路鸥盟新定，云松鹤梦初醒。
浙江潮
作者：叶颙
朝代：明
体裁：古风

浙江潮从海门起，溅沬飞流几千里。老龙奋拔沧海波，六丁怒决天河水。万马奔驰人尽惊，千夫贾勇众莫禦。滔天浊浪排空来，翻江倒海山为摧。固知神物善幻善变化，不然胡为若此之壮哉。狂风澒洞响天籁，长空隐约轰春雷。冲堤激岸势雄伟，舂崖啮石声喧豗。更秦历汉递唐宋，潮生潮落来往时时回。上浮银汉荡瑶浦，汹汹危澜铺练组。江神河伯尽出游，素车白马尤雄武。海若载鸾旌，冯夷击鼍鼓。龟蛇跃，长蛟舞。人言子胥怒未消，怒气突兀干青霄。吁咽吐雾如山高，咆哮呼叱声愈嚣。震惊溟渤鸣泬寥，直吞吴楚志意骄。于戏三纲五常自古有，至今礼法千载之下，明如日月之昭昭。君实有臣而杀，奚怨号员兮忠义非儿曹。岂不知此无君之罪将焉逃。少焉风定洪涛静，似闻予言发深省。水天上下玉无瑕，月白江空银万顷。
清明有感
作者：叶颙
朝代：明
体裁：七言律诗

举目关河尽乱离，旧坟新冢正累累。落花满径东风恶，芳草连天野客悲。无酒无诗寒食节，半晴半雨夕阳时。垂杨不识兴亡恨，也杂蓬蒿上翠扉。
清明有感
作者：叶颙
朝代：明
体裁：七言绝句

落花庭院晚风轻，芳草池塘夜雨晴。独步独吟消白日，闲愁闲闷过清明。
渔父曲
作者：叶颙
朝代：明
体裁：古风

雨过暮云收，江空凉月出。轻蓑独钓翁，一曲秋风笛。宿鹭忽惊飞，点破烟波碧。
渔舟晚泊
作者：叶颙
朝代：明
体裁：五言律诗

钓艇近黄昏，孤篷载夕曛。烟潮归柳港，凉月出蒲根。短笛云端弄，清讴夜半闻。渔灯明复灭，寂寞度前村。
游三洞金盆诸峰绝句二十首
作者：叶颙
朝代：明

长松撑白云，偃蹇几千载。而我能几何，松雪镇长在。策杖游洞天，石羊卧荒草。平起不载逢，几见春风老。仙翁出洞口，笑我两鬓华。尘世累变更，翁貌长如花。云巅老猿吟，松下仙犬吠。山童不知名，啸入青云去。峨峨万叠山，曾阅几人老。我老不少年，山老色愈好。渴斟东涧泉，饥煮西山石。醒时策短筇，醉后横长笛。岧峣金华峰，苍松凛高秋。仙人坐不成，岁月空悠悠。青山如佳人，白云如游龙。佳人节不移，游龙去无踪。我昔为童儿，登高而作赋。我今发如霜，青山但如故。徘徊三洞天，拚作十日留。何当约安期，共为千载游。山灵见我来，抚掌一笑莞。喜我成此游，怪我来何晚。不为世网萦，肯受儒冠误。兹游快平生，并了泉石痼。大山严而尊，小山婉而秀。往来两山间，岩霏湿吟袖。平生酷爱山，嗜好如猿狙。行将脱尘俗，上与浮云俱。久从山中游，颇识山中趣。狂吟采松花，撼动云栖树。已无名利心，犹有烟霞疾。汲彼千尺清，洗此方寸癖。犬吠人家近，鸟啼春昼晴。涧草有幽色，野花无定名。怪藤摇苍烟，芳林滴晴雨。闲花逞娇姿，笑舞春风里。褰衣陟芙蓉，挨云拾瑶草。寘之怀袖中，食之颜色好。云边学仙子，貌古悬方曈。闲挥白玉麈，笑坐青石峰。
游三洞金盆诸峰绝句二十首·其一
作者：叶颙
朝代：明
体裁：五言绝句

长松撑白云，偃蹇几千载。而我能几何，松雪镇长在。
游三洞金盆诸峰绝句二十首·其七
作者：叶颙
朝代：明
体裁：五言绝句

岧峣金华峰，苍松凛高秋。仙人坐不成，岁月空悠悠。
游三洞金盆诸峰绝句二十首·其三
作者：叶颙
朝代：明
体裁：五言绝句

仙翁出洞口，笑我两鬓华。尘世累变更，翁貌长如花。
游三洞金盆诸峰绝句二十首·其九
作者：叶颙
朝代：明
体裁：五言绝句

我昔为童儿，登高而作赋。我今发如霜，青山但如故。
游三洞金盆诸峰绝句二十首·其二
作者：叶颙
朝代：明
体裁：五言绝句

策杖游洞天，石羊卧荒草。平起不载逢，几见春风老。
游三洞金盆诸峰绝句二十首·其二十
作者：叶颙
朝代：明
体裁：五言绝句

云边学仙子，貌古悬方曈。闲挥白玉麈，笑坐青石峰。
游三洞金盆诸峰绝句二十首·其五
作者：叶颙
朝代：明
体裁：五言绝句

峨峨万叠山，曾阅几人老。我老不少年，山老色愈好。
游三洞金盆诸峰绝句二十首·其八
作者：叶颙
朝代：明
体裁：五言绝句

青山如佳人，白云如游龙。佳人节不移，游龙去无踪。
游三洞金盆诸峰绝句二十首·其六
作者：叶颙
朝代：明
体裁：五言绝句

渴斟东涧泉，饥煮西山石。醒时策短筇，醉后横长笛。
游三洞金盆诸峰绝句二十首·其十
作者：叶颙
朝代：明
体裁：五言绝句

徘徊三洞天，拚作十日留。何当约安期，共为千载游。
游三洞金盆诸峰绝句二十首·其十一
作者：叶颙
朝代：明
体裁：五言绝句

山灵见我来，抚掌一笑莞。喜我成此游，怪我来何晚。
游三洞金盆诸峰绝句二十首·其十七
作者：叶颙
朝代：明
体裁：五言绝句

犬吠人家近，鸟啼春昼晴。涧草有幽色，野花无定名。
游三洞金盆诸峰绝句二十首·其十三
作者：叶颙
朝代：明
体裁：五言绝句

大山严而尊，小山婉而秀。往来两山间，岩霏湿吟袖。
游三洞金盆诸峰绝句二十首·其十九
作者：叶颙
朝代：明
体裁：五言绝句

褰衣陟芙蓉，挨云拾瑶草。寘之怀袖中，食之颜色好。
游三洞金盆诸峰绝句二十首·其十二
作者：叶颙
朝代：明
体裁：五言绝句

不为世网萦，肯受儒冠误。兹游快平生，并了泉石痼。
游三洞金盆诸峰绝句二十首·其十五
作者：叶颙
朝代：明
体裁：五言绝句

久从山中游，颇识山中趣。狂吟采松花，撼动云栖树。
游三洞金盆诸峰绝句二十首·其十八
作者：叶颙
朝代：明
体裁：五言绝句

怪藤摇苍烟，芳林滴晴雨。闲花逞娇姿，笑舞春风里。
游三洞金盆诸峰绝句二十首·其十六
作者：叶颙
朝代：明
体裁：五言绝句

已无名利心，犹有烟霞疾。汲彼千尺清，洗此方寸癖。
游三洞金盆诸峰绝句二十首·其十四
作者：叶颙
朝代：明
体裁：五言绝句

平生酷爱山，嗜好如猿狙。行将脱尘俗，上与浮云俱。
游三洞金盆诸峰绝句二十首·其四
作者：叶颙
朝代：明
体裁：五言绝句

云巅老猿吟，松下仙犬吠。山童不知名，啸入青云去。
游北山诸峰四首
作者：叶颙
朝代：明

水泠泠兮乐奏，风细细兮鸾吟。月随人而有意，云出岫以无心。山嶙峋兮北迈，水呜咽兮东流。欲寻源而远去，思绝世以无求。约芝兰之环佩，葺薜荔之裳衣。蹑烟云而高蹈，世与我以相违。折南涧之芳芷，采西山之嫩薇。赠佳人兮为好，与握手兮同归。
游北山诸峰四首·其一
作者：叶颙
朝代：明
体裁：六言诗

水泠泠兮乐奏，风细细兮鸾吟。月随人而有意，云出岫以无心。
游北山诸峰四首·其三
作者：叶颙
朝代：明
体裁：六言诗

约芝兰之环佩，葺薜荔之裳衣。蹑烟云而高蹈，世与我以相违。
游北山诸峰四首·其二
作者：叶颙
朝代：明
体裁：六言诗

山嶙峋兮北迈，水呜咽兮东流。欲寻源而远去，思绝世以无求。
游北山诸峰四首·其四
作者：叶颙
朝代：明
体裁：六言诗

折南涧之芳芷，采西山之嫩薇。赠佳人兮为好，与握手兮同归。
游山夜宿僧寺
作者：叶颙
朝代：明
体裁：五言律诗

翠袖倚天风，云封路万重。屡登猿啸岭，频抚鹤巢松。渔唱孤舟曲，僧撞半夜钟。山空禅榻冷，月上碍星峰。
游赏清乐四首
作者：叶颙
朝代：明

乌帽翠云裘，行藏得自由。月宵尤醒藉，天路更风流。不作尘中梦，甘为世外游。林泉堪纵目，势利懒回头。华发雪霜眉，频将羽扇挥。儿童呼矍铄，樵牧笑希夷。不识当今讳，宁谙薄俗机。清歌三四曲，猿啸鹤惊飞。竹杖芰荷衣，青鞋白接䍦。腹储徐邈酒，胸贮杜陵诗。白发搔风短，青山过雨奇。杯酣芳兴动，箫管倚云吹。野服帽频欹，登临倚翠微。清烟衰柳外，孤鹜落霞飞。草露粘芒屦，松云上布衣。清吟山路晚，瘦策踏斜晖。
游赏清乐四首·其一
作者：叶颙
朝代：明
体裁：五言律诗

乌帽翠云裘，行藏得自由。月宵尤醒藉，天路更风流。不作尘中梦，甘为世外游。林泉堪纵目，势利懒回头。
游赏清乐四首·其三
作者：叶颙
朝代：明
体裁：五言律诗

竹杖芰荷衣，青鞋白接䍦。腹储徐邈酒，胸贮杜陵诗。白发搔风短，青山过雨奇。杯酣芳兴动，箫管倚云吹。
游赏清乐四首·其二
作者：叶颙
朝代：明
体裁：五言律诗

华发雪霜眉，频将羽扇挥。儿童呼矍铄，樵牧笑希夷。不识当今讳，宁谙薄俗机。清歌三四曲，猿啸鹤惊飞。
游赏清乐四首·其四
作者：叶颙
朝代：明
体裁：五言律诗

野服帽频欹，登临倚翠微。清烟衰柳外，孤鹜落霞飞。草露粘芒屦，松云上布衣。清吟山路晚，瘦策踏斜晖。
游赤松宫二首
作者：叶颙
朝代：明

杖履策天风，桃源路万重。草藏羊化石，云护鹤巢松。药化留丹井，莲开老翠峰。初平与初起，吾亦愿相从。神仙遗旧宅，地迥绝纤尘。丹井云封古，青山雨洗新。桃香岩洞雨，芝老石田青。近日来游者，多非避俗人。
游赤松宫二首·其一
作者：叶颙
朝代：明
体裁：五言律诗

杖履策天风，桃源路万重。草藏羊化石，云护鹤巢松。药化留丹井，莲开老翠峰。初平与初起，吾亦愿相从。
游赤松宫二首·其二
作者：叶颙
朝代：明
体裁：五言律诗

神仙遗旧宅，地迥绝纤尘。丹井云封古，青山雨洗新。桃香岩洞雨，芝老石田青。近日来游者，多非避俗人。
溪翁
作者：叶颙
朝代：明
体裁：五言律诗

渔唱杂樵讴，茶铛继酒瓯。醒吹云外笛，醉掉月中舟。潮驾千寻浪，风生两岸秋。古今多少事，睡醒蓼花洲。
爆竹二首
作者：叶颙
朝代：明

一声爆竹透云端，惊醒苍生睡不安。若使江淮豪杰听，定应惭悚胆先寒。非尝声响聒天来，鼓动阳春海上回。偶尔惊人还寂寂，情知不是武侯雷。
爆竹二首·其一
作者：叶颙
朝代：明
体裁：七言绝句

一声爆竹透云端，惊醒苍生睡不安。若使江淮豪杰听，定应惭悚胆先寒。
爆竹二首·其二
作者：叶颙
朝代：明
体裁：七言绝句

非尝声响聒天来，鼓动阳春海上回。偶尔惊人还寂寂，情知不是武侯雷。
王弘道下访别去十年矣至正戊戌迁浙东宪史相见如梦寐论心话旧不觉怃然赋二律见意云
作者：叶颙
朝代：明

白发相逢两故人，共谈时事欲沾襟。老来喜有归耕乐，乱后惭无济世心。常说文章非事业，深知书剑误冠簪。如今得似终南叟，万叠青山一曲琴。诗酒分违各一天，相逢鬓雪笑垂肩。自惭衰貌非前日，犹喜清谈胜昔年。阅世只堪三叹耳，论心几欲一潸然。何时吟骑重来访，夜雨清灯对榻眠。
王弘道下访别去十年矣至正戊戌迁浙东宪史相见如梦寐论心话旧不觉怃然赋二律见意云·其一
作者：叶颙
朝代：明
体裁：七言律诗

白发相逢两故人，共谈时事欲沾襟。老来喜有归耕乐，乱后惭无济世心。常说文章非事业，深知书剑误冠簪。如今得似终南叟，万叠青山一曲琴。
王弘道下访别去十年矣至正戊戌迁浙东宪史相见如梦寐论心话旧不觉怃然赋二律见意云·其二
作者：叶颙
朝代：明
体裁：七言律诗

诗酒分违各一天，相逢鬓雪笑垂肩。自惭衰貌非前日，犹喜清谈胜昔年。阅世只堪三叹耳，论心几欲一潸然。何时吟骑重来访，夜雨清灯对榻眠。
王粲江楼
作者：叶颙
朝代：明
体裁：五言绝句

王粲登临客，云闲独倚楼。西风千里兴，落日半江秋。
玩月
作者：叶颙
朝代：明
体裁：古风

天阔海波平，飞空一镜明。乌栖烟树冷，蟾浴石潭清。素魄流金液，孀娥舞玉京。周旋云鬓乱，缥缈羽衣轻。短世人空老，长生药未成。桂林秋万顷，茅屋夜三更。芳砌铺冰雪，疏帘飏水晶。穿窗微弄色，当户寂无声。屡动袁宏兴，狂呼庾亮名。神光亿万丈，照我七尺形。我喜不能寐，起坐尘梦醒。凉飙吹华发，霜髦被长缨。登高发清啸，万壑虚泠泠。长天净如洗，满座人皆惊。清虚异人境，萧爽真蓬瀛。胡为生尘土，汨没劳经营。安得齐云梯，独步游黄庭。琼楼恣观览，呼吸瑶华精。吟咏玩佳景，千秋遗世情。
玩月
作者：叶颙
朝代：明
体裁：五言律诗

桂魄满晴穹，徘徊牛斗东。清光流海宇，寒彩散天风。兔跃青霄迥，蟾游翠浪空。吟翁肌骨爽，步入玉华宫。
用前韵寄李本存二首
作者：叶颙
朝代：明

浮云常是蔽青天，黎庶何由担弛肩。乡社音尘空入梦，干戈休息果何年。石边清坐真闲者，世上狂图不坦然。安得中山千日酒，与君长醉日高眠。独怜湖海倦游人，忍泣牛衣泪洒襟。经史沈酣千载志，功名辜负半生心。空惊系肘黄金印，徒羡峨冠碧玉簪。何似麻衣破纱帽，石床云屋理瑶琴。
用前韵寄李本存二首·其一
作者：叶颙
朝代：明
体裁：七言律诗

浮云常是蔽青天，黎庶何由担弛肩。乡社音尘空入梦，干戈休息果何年。石边清坐真闲者，世上狂图不坦然。安得中山千日酒，与君长醉日高眠。
用前韵寄李本存二首·其二
作者：叶颙
朝代：明
体裁：七言律诗

独怜湖海倦游人，忍泣牛衣泪洒襟。经史沈酣千载志，功名辜负半生心。空惊系肘黄金印，徒羡峨冠碧玉簪。何似麻衣破纱帽，石床云屋理瑶琴。
用前韵序山家幽寂之趣呈前人十首
作者：叶颙
朝代：明

夕阳香径逐东风，瘦策轻扶数落红。信步偶随流水去，不知身到白云中。棠梨睡起娇啼粉，桃杏香浓浅抹脂。自是从来肌骨好，春风宁为一花私。满盛煮茗春波月，旋汲浇花石涧泉。客至不妨频劝酒，醉开白眼看青天。春风绿尽江南草，夜雨红销树底花。独立斜阳多少恨，长空捲散暮天霞。兴来浩饮渊明酒，醉后豪吟太白诗。独坐独行芳草地，半晴半雨落花时。闲中采药云边去，倦后扶筇花下归。几度吹箫陪好月，数番横笛送斜晖。蜂蝶渐慵春渐老，诗辞频和酒频斟。年来深识山中趣，老去全无世上心。云舒山色千峰秀，雨过蛙声两部鸣。多谢知心峰顶月，夜深常到寝床明。抠衣稳坐栖云石，洗耳闲听漱竹泉。夜半有时长见月，人间无梦去朝天。一任猿惊野鹤猜，老怀笑口要频开。高眠蕙帐春风暖，不怕雷声入枕来。
用前韵序山家幽寂之趣呈前人十首·其一
作者：叶颙
朝代：明
体裁：七言绝句

夕阳香径逐东风，瘦策轻扶数落红。信步偶随流水去，不知身到白云中。
用前韵序山家幽寂之趣呈前人十首·其七
作者：叶颙
朝代：明
体裁：七言绝句

蜂蝶渐慵春渐老，诗辞频和酒频斟。年来深识山中趣，老去全无世上心。
用前韵序山家幽寂之趣呈前人十首·其三
作者：叶颙
朝代：明
体裁：七言绝句

满盛煮茗春波月，旋汲浇花石涧泉。客至不妨频劝酒，醉开白眼看青天。
用前韵序山家幽寂之趣呈前人十首·其九
作者：叶颙
朝代：明
体裁：七言绝句

抠衣稳坐栖云石，洗耳闲听漱竹泉。夜半有时长见月，人间无梦去朝天。
用前韵序山家幽寂之趣呈前人十首·其二
作者：叶颙
朝代：明
体裁：七言绝句

棠梨睡起娇啼粉，桃杏香浓浅抹脂。自是从来肌骨好，春风宁为一花私。
用前韵序山家幽寂之趣呈前人十首·其五
作者：叶颙
朝代：明
体裁：七言绝句

兴来浩饮渊明酒，醉后豪吟太白诗。独坐独行芳草地，半晴半雨落花时。
用前韵序山家幽寂之趣呈前人十首·其八
作者：叶颙
朝代：明
体裁：七言绝句

云舒山色千峰秀，雨过蛙声两部鸣。多谢知心峰顶月，夜深常到寝床明。
用前韵序山家幽寂之趣呈前人十首·其六
作者：叶颙
朝代：明
体裁：七言绝句

闲中采药云边去，倦后扶筇花下归。几度吹箫陪好月，数番横笛送斜晖。
用前韵序山家幽寂之趣呈前人十首·其十
作者：叶颙
朝代：明
体裁：七言绝句

一任猿惊野鹤猜，老怀笑口要频开。高眠蕙帐春风暖，不怕雷声入枕来。
用前韵序山家幽寂之趣呈前人十首·其四
作者：叶颙
朝代：明
体裁：七言绝句

春风绿尽江南草，夜雨红销树底花。独立斜阳多少恨，长空捲散暮天霞。
男儿生明世
作者：叶颙
朝代：明
体裁：古风

男儿生明世，学礼仍学诗。礼以知揖让，诗可知盛衰。上辅明主圣，下救斯民愚。坐食万钟禄，出驾驷马车。否则居岩邱，高卧秋风庐。谈笑理蓑笠，独钓西江鱼。
画竹王汝明为赋
作者：叶颙
朝代：明

永和年间王子猷，月林吟啸最风流。秃锥渴饮三斗墨，为写琅玕万顷秋。元祐年间文与可，四绝声名落江左。渭川千亩在心胸，喷饭满案馋唾堕。此君高蹈只如此，二老遗踪成坎坷。王生画竹妙逼真，清奇不愧前朝人。情空意定偶一扫，坐令寒岩空谷回阳春。我疑此子有神助，不然何以得此胸次瑩洁不受纤埃侵。孤标劲节冠古今，霜容冰彩势百寻。往往青鸾偕紫凤，飞来错认舞且吟。常讶凉飙生座右，耳边自听苍龙吼。烦君留意重珍藏，倘遇云雷恐飞走。
画竹王汝明为赋
作者：叶颙
朝代：明
体裁：古风

永和年间王子猷，月林吟啸最风流。秃锥渴饮三斗墨，为写琅玕万顷秋。元祐年间文与可，四绝声名落江左。渭川千亩在心胸，喷饭满案馋唾堕。此君高蹈只如此，二老遗踪成坎坷。王生画竹妙逼真，清奇不愧前朝人。情空意定偶一扫，坐令寒岩空谷回阳春。我疑此子有神助，不然何以得此胸次莹洁不受纤埃侵。孤标劲节冠古今，霜容冰彩势百寻。往往青鸾偕紫凤，飞来错认舞且吟。常讶凉飙生座右，耳边自听苍龙吼。烦君留意重珍藏，倘遇云雷恐飞走。
疏斋晚步
作者：叶颙
朝代：明
体裁：五言绝句

睡足白云窝，行吟青草坡。夕辉流月屐，空翠湿烟蓑。
疏斋晚步
作者：叶颙
朝代：明
体裁：五言绝句

荷老难擎露，水清偏见鱼。好磨青玉觜，一饱更何如。
疏斋清乐（按此长律旧误编）
作者：叶颙
朝代：明
体裁：古风

衣袂飘飘羽扇轻，草庐潇洒兴怀清。孤桐调逐秋云杳，老桂香陪夜月明。附凤攀龙虽寡术，呼鸥唤鹭足寻盟。兰台一任无声誉，竹帛从教缺姓名。白石清泉皆属我，黄花翠竹正关情。日高丈六犹慵起，石枕松风梦未醒。
疏斋睡醒
作者：叶颙
朝代：明
体裁：五言律诗

石枕翠松屏，吟翁清梦醒。风前搔白发，月下读黄庭。枣熟从猿摘，琴弹唤鹤听。南山新齐雨，秀色入虚棂。
癸丑新正试笔二首
作者：叶颙
朝代：明

雪霁冰霜尽，泥牛喜著鞭。性情犹旧日，节序又新年。世态萦胸次，春光耀目前。屠苏今日酒，自笑不吾先。旧腊随宵尽，新阳向曙来。晴光浮竹叶，春色满椒杯。稚绿妆梅萼，娇红透杏腮。雪消江岸柳，便学舞章台。
癸丑新正试笔二首·其一
作者：叶颙
朝代：明
体裁：五言律诗

雪霁冰霜尽，泥牛喜著鞭。性情犹旧日，节序又新年。世态萦胸次，春光耀目前。屠苏今日酒，自笑不吾先。
癸丑新正试笔二首·其二
作者：叶颙
朝代：明
体裁：五言律诗

旧腊随宵尽，新阳向曙来。晴光浮竹叶，春色满椒杯。稚绿妆梅萼，娇红透杏腮。雪消江岸柳，便学舞章台。
登九龙山访孝标遗迹月下饮酒
作者：叶颙
朝代：明
体裁：古风

杖藜扶我登九龙，轻鞋短袂随天风。九龙飞去几千载，云闲松老青山空。孝标先生骨应朽，清名与山同始终。荒烟衰草迷古洞，唯有皎皎栖清枫。酒边半醉弄明月，月光忽落杯酒中。举杯欢笑和月吸，清光散入胸次，照我突兀礌磈之孤衷。平生所蕴刚毅气，洞然明白无隐容。信知古人嗜好不在酒，爱其果能助发英锐之志，酝酿曲糵之奇功。兴怀不尽下山去，明月又在天南东。
登八咏楼
作者：叶颙
朝代：明
体裁：七言律诗

我是东阳老布衣，沈腰销瘦胜当时。非常胸次能无酒，如许江山政要诗。今古可惊浑似梦，英雄未死恰如棋。齐梁耆旧俱尘土，落日荒城草木悲。
登楼闻笛有感
作者：叶颙
朝代：明

笛声吹起白云秋，两袖天风独倚楼。北望中原何处是，落霞孤鹜古今愁。一声长笛夕阳楼，总是关山旧日愁。杳杳山青云尽处，澹烟衰草不胜秋。
登楼闻笛有感·其一
作者：叶颙
朝代：明
体裁：七言绝句

笛声吹起白云秋，两袖天风独倚楼。北望中原何处是，落霞孤鹜古今愁。
登楼闻笛有感·其二
作者：叶颙
朝代：明
体裁：七言绝句

一声长笛夕阳楼，总是关山旧日愁。杳杳山青云尽处，澹烟衰草不胜秋。
看山
作者：叶颙
朝代：明
体裁：五言绝句

薄俗易炎凉，浮云屡更变。耐久屋外山，相看无厌倦。
磻溪钓图二首
作者：叶颙
朝代：明

渭水风生两鬓秋，平生意在钓吞舟。如何八百封侯国，也逐鲸鱼竞上钩。白发荒凉钓渭滨，宅心非是为金鳞。不知丝线长多少，牵掣江山八百春。
磻溪钓图二首·其一
作者：叶颙
朝代：明
体裁：七言绝句

渭水风生两鬓秋，平生意在钓吞舟。如何八百封侯国，也逐鲸鱼竞上钩。
磻溪钓图二首·其二
作者：叶颙
朝代：明
体裁：七言绝句

白发荒凉钓渭滨，宅心非是为金鳞。不知丝线长多少，牵掣江山八百春。
示小儿阿真牡丹二首荼蘼春暮各一首
作者：叶颙
朝代：明

绛色罗裳绿色襦，沈香亭北理腰肢。含风笑日娇无力，恰似杨妃睡起时。浅红深紫间轻黄，天下无花敢比芳。素与东君同富贵，肯随凡品擅称王。一点檀心气味长，向人无语舞霓裳。千红万紫消磨尽，犹有风吹不断香。老红新绿驻烟波，无奈青皇促驾何。又是一年春事了，杜鹃声里夕阳多。
示小儿阿真牡丹二首荼蘼春暮各一首·其一
作者：叶颙
朝代：明
体裁：七言绝句

绛色罗裳绿色襦，沈香亭北理腰肢。含风笑日娇无力，恰似杨妃睡起时。
示小儿阿真牡丹二首荼蘼春暮各一首·其三
作者：叶颙
朝代：明
体裁：七言绝句

一点檀心气味长，向人无语舞霓裳。千红万紫消磨尽，犹有风吹不断香。
示小儿阿真牡丹二首荼蘼春暮各一首·其二
作者：叶颙
朝代：明
体裁：七言绝句

浅红深紫间轻黄，天下无花敢比芳。素与东君同富贵，肯随凡品擅称王。
示小儿阿真牡丹二首荼蘼春暮各一首·其四
作者：叶颙
朝代：明
体裁：七言绝句

老红新绿驻烟波，无奈青皇促驾何。又是一年春事了，杜鹃声里夕阳多。
秋冬之交雷电大作
作者：叶颙
朝代：明
体裁：古风

蓐收行秋将满秩，解印荣归严办集。清道迎冬俟腊来，积雪严霜应有日。遗蝗入地作年丰，禾黍登场吾事毕。九月中旬之望夕，天大雷霆轰霹雳。虾蟆蚯蚓尽出游，碧潭惊起蛟龙蛰。炎炎溽暑胜暮春，赤日行天欲焚炙。玄英勒驾遽奔迥，意恐中途例遭殛。电掣金蛇走林莽，势似金桴击天鼓。浮花浪蕊乱青红，痴蝶狂蜂恣飞舞。唯贪过眼暂繁华，宁虑来年百斯苦。应是苍生罪恶深，过犯弥天致天怒。我愿天公怜赤子，抚绥恩育宜如故。渴饮饥餐贵得时，夏热冬寒合常度。寄声司令省厥躬，燮理阴阳勿乖误。
秋夜看月
作者：叶颙
朝代：明
体裁：七言绝句

广寒宫阙桂香浮，万里无云独倚楼。明月满空天似水，西风吹断海门秋。
秋宵月下话休文遗迹
作者：叶颙
朝代：明
体裁：七言律诗

石井烟迷半藓荒，休文遗迹堕微茫。刺桐影冷秋风爽，桂子清香夜月凉。山洞出云舒画簇，江波翻浪焕文章。汀兰涧芷春常在，人去楼空几夕阳。
秋怀次童中州韵四首
作者：叶颙
朝代：明

拭目看秋云，洗耳听秋雨。晴刈东皋禾，冷衣南山苧。长安名利途，屏迹不吾与。惟有金华峰，相看澹无语。长空好明月，灿烂今夕晴。万里皆月色，四顾无人声。徘徊下青松，照我茅屋明。我望长叹息，悠然万感生。取杯挹清光，和此松露倾。咽之清肺腑，快我平生情。沈郎江左人，声名惊宇宙。秋风百尺楼，寄傲腰围瘦。惜哉清庙器，未展经纶手。斯道日已亡，斯人焉可友。唯应双溪月，清光屡相就。桂魄延秋景，松飙生夕凉。良宵两相值，萧瑟流清光。风声惊客鬓，月影照我床。徊徨不成寐，转觉岁月长。起坐问风月，而我谁老苍。风静月不言，耿耿天中央。
秋怀次童中州韵四首·其一
作者：叶颙
朝代：明
体裁：古风

拭目看秋云，洗耳听秋雨。晴刈东皋禾，冷衣南山苧。长安名利途，屏迹不吾与。惟有金华峰，相看澹无语。
秋怀次童中州韵四首·其三
作者：叶颙
朝代：明
体裁：古风

沈郎江左人，声名惊宇宙。秋风百尺楼，寄傲腰围瘦。惜哉清庙器，未展经纶手。斯道日已亡，斯人焉可友。唯应双溪月，清光屡相就。
秋怀次童中州韵四首·其二
作者：叶颙
朝代：明
体裁：古风

长空好明月，灿烂今夕晴。万里皆月色，四顾无人声。徘徊下青松，照我茅屋明。我望长叹息，悠然万感生。取杯挹清光，和此松露倾。咽之清肺腑，快我平生情。
秋怀次童中州韵四首·其四
作者：叶颙
朝代：明
体裁：古风

桂魄延秋景，松飙生夕凉。良宵两相值，萧瑟流清光。风声惊客鬓，月影照我床。徊徨不成寐，转觉岁月长。起坐问风月，而我谁老苍。风静月不言，耿耿天中央。
秋斋雨后月出即事
作者：叶颙
朝代：明
体裁：七言律诗

雨后虚堂清梦长，不堪风露袭荷裳。湿云散去山容瘦，新月飞来海气凉。丹桂生香秋兔老，青松舞影莫蛟翔。骚翁不管茅斋冷，满挹蟾光入酒觞。
秋日南楼晚霁即景
作者：叶颙
朝代：明
体裁：七言绝句

梦破虚堂生暮愁，晚云将雨过南楼。西风扫净长空翳，留得天边桂子秋。
秋日怀故人
作者：叶颙
朝代：明
体裁：五言律诗

十年湖海别，归兴晚嵯峨。人远黄花瘦，秋深白发多。乡关愁隔绝，岁月苦消磨。对酒频相忆，凉蟾宵渡河。
秋日有怀帅府李从道二首
作者：叶颙
朝代：明

雨后复斜阳，天风两袖凉。黄花秋梦淡，红叶晚晴长。访旧心千里，浇愁酒一觞。诗翁定何许，西望白云乡。子别金盆后，烟岚野鹤愁。心应游北里，身尚寄南州。落月双溪梦，西风一剑秋。夕阳山下寺，时忆昔年游。
秋日有怀帅府李从道二首·其一
作者：叶颙
朝代：明
体裁：五言律诗

雨后复斜阳，天风两袖凉。黄花秋梦淡，红叶晚晴长。访旧心千里，浇愁酒一觞。诗翁定何许，西望白云乡。
秋日有怀帅府李从道二首·其二
作者：叶颙
朝代：明
体裁：五言律诗

子别金盆后，烟岚野鹤愁。心应游北里，身尚寄南州。落月双溪梦，西风一剑秋。夕阳山下寺，时忆昔年游。
秋日饮友代东二首
作者：叶颙
朝代：明

乌帽风前落，黄花雨后香。渊明三径里，明日共壶觞。诗骨秋来瘦，山花日暮香。殷勤一樽酒，相与慰荒凉。
秋日饮友代东二首·其一
作者：叶颙
朝代：明
体裁：五言绝句

乌帽风前落，黄花雨后香。渊明三径里，明日共壶觞。
秋日饮友代东二首·其二
作者：叶颙
朝代：明
体裁：五言绝句

诗骨秋来瘦，山花日暮香。殷勤一樽酒，相与慰荒凉。
秋暮田园杂兴二首
作者：叶颙
朝代：明

浊酒满斟自适，柴门虽设常关。与老为期白发，相看无厌青山。峰顶云闲懒出，松边鹤去应还。独步秋风顶上，兴来聊尽吾欢。
秋暮田园杂兴二首·其一
作者：叶颙
朝代：明
体裁：六言诗

浊酒满斟自适，柴门虽设常关。与老为期白发，相看无厌青山。
秋暮田园杂兴二首·其二
作者：叶颙
朝代：明
体裁：六言诗

峰顶云闲懒出，松边鹤去应还。独步秋风顶上，兴来聊尽吾欢。
秋色
作者：叶颙
朝代：明
体裁：五言律诗

弄雨玉芙蓉，经霜苍翠松。池莲销艳质，岸柳作衰容。菊圃香方溢，蘋洲态更浓。芦花迷夜月，枫叶舞霜风。
立春日
作者：叶颙
朝代：明
体裁：五言律诗

欲写宜春事，先书饯腊篇。词华辉璧月，文彩丽晴烟。金燕寒欹鬓，泥牛晓试鞭。香风匝罗绮，语笑竞秋千。
童子良和徐晓山春暮行乐
作者：叶颙
朝代：明

落花香径红堆积，莺老慵歌蝶懒拍。平生爱花复爱春，为见春归痛怜惜。杖藜？却十日游，春风满袖云生屐。功名于我果何有，弃置有如机断织。但喜杯中面发红，宁愁镜里头添白。空嗟口读书万卷，却笑身不满七尺。长安富贵轻薄儿，甘心老死黄尘陌。大开冷眼看青山，旋拾枯枝煮白石。有手不掣东海鲸，何心更钓西江鲫。麻衣草履万念空，深悟黄金与瓦砾。因君语我徐晓山，我亦闻名未曾识。人生岂在见颜色，但从意气中相觅。
童子良和徐晓山春暮行乐
作者：叶颙
朝代：明
体裁：古风

落花香径红堆积，莺老慵歌蝶懒拍。平生爱花复爱春，为见春归痛怜惜。杖藜�却十日游，春风满袖云生屐。功名于我果何有，弃置有如机断织。但喜杯中面发红，宁愁镜里头添白。空嗟口读书万卷，却笑身不满七尺。长安富贵轻薄儿，甘心老死黄尘陌。大开冷眼看青山，旋拾枯枝煮白石。有手不掣东海鲸，何心更钓西江鲫。麻衣草履万念空，深悟黄金与瓦砾。因君语我徐晓山，我亦闻名未曾识。人生岂在见颜色，但从意气中相觅。
第一人间快活丸歌赠芙蓉峰蓑衣闲道人贯酸斋号云石仕至翰林学士休官辞禄或隐屠沽或侣樵牧人莫测其机尝于临安闹市中立牌额货卖第一人间快活丸人有买者展两手一大笑示之领其意者亦笑而去
作者：叶颙
朝代：明

芙蓉仙人冰玉质，貌粹骨刚长八尺。阅遍尘寰扰扰人，玄鬓朱唇双眼碧。利名场里寡交游，势要途中绝踪迹。世誇豪富尚荣辱，信手拈来笑轻掷。留得人间快活丸，行住之间常服食。平生颠沛藉扶持，什袭珍藏深护惜。吞不得，吐不得，快活满怀言不及。十分瑩洁灭瑕疵，一味无求甚奇特。香通九窍达四肢，净若明珠赤如日。解歇驰求嗜欲狂，能除奔竞贪婪疾。非辛非辣复非酸，不苦不甜还不涩。天然风韵妙无伦，不让醍醐宁数蜜。食之气定百脉宁，肌肉丰腴美颜色。融和春意动须眉，体健身强百斯力。等闲愈嚼味愈嘉，肪白肤黄炙逾出。时时拈弄与人看，惊起凡愚耀今昔。拟将斯药寿斯民，低价无人肯酬直。风月笛，烟霞屐，绿蓑衣，青箬笠。五湖四海足徜徉，万水千山恣游历。迩来归卧白云巅，晦迹韬光那寻觅。云封读易台，涧逸弹琴室。远岫正堪观，纤埃焉敢入。采山钓水拾松花，千载清风有何极。衣袂飘飘翠袖寒，直上金杯峰顶立。饮我紫霞卮，坐我苍苔石。说尽万事非，惊叹群迷癖。岚气润冠裳，山光浮座席。踢翻煮药炉，砍破长生术。洞门无人常不扃，开尽碧桃春寂寂。长安车马任喧豗，人说公卿都不识。
第一人间快活丸歌赠芙蓉峰蓑衣闲道人贯酸斋号云石仕至翰林学士休官辞禄或隐屠沽或侣樵牧人莫测其机尝于临安闹市中立牌额货卖第一人间快活丸人有买者展两手一大笑示之领其意者亦笑而去
作者：叶颙
朝代：明
体裁：古风

芙蓉仙人冰玉质，貌粹骨刚长八尺。阅遍尘寰扰扰人，玄鬓朱唇双眼碧。利名场里寡交游，势要途中绝踪迹。世誇豪富尚荣辱，信手拈来笑轻掷。留得人间快活丸，行住之间常服食。平生颠沛藉扶持，什袭珍藏深护惜。吞不得，吐不得，快活满怀言不及。十分莹洁灭瑕疵，一味无求甚奇特。香通九窍达四肢，净若明珠赤如日。解歇驰求嗜欲狂，能除奔竞贪婪疾。非辛非辣复非酸，不苦不甜还不涩。天然风韵妙无伦，不让醍醐宁数蜜。食之气定百脉宁，肌肉丰腴美颜色。融和春意动须眉，体健身强百斯力。等闲愈嚼味愈嘉，肪白肤黄炙逾出。时时拈弄与人看，惊起凡愚耀今昔。拟将斯药寿斯民，低价无人肯酬直。风月笛，烟霞屐，绿蓑衣，青箬笠。五湖四海足徜徉，万水千山恣游历。迩来归卧白云巅，晦迹韬光那寻觅。云封读易台，涧逸弹琴室。远岫正堪观，纤埃焉敢入。采山钓水拾松花，千载清风有何极。衣袂飘飘翠袖寒，直上金杯峰顶立。饮我紫霞卮，坐我苍苔石。说尽万事非，惊叹群迷癖。岚气润冠裳，山光浮座席。踢翻煮药炉，砍破长生术。洞门无人常不扃，开尽碧桃春寂寂。长安车马任喧豗，人说公卿都不识。
纸帐
作者：叶颙
朝代：明
体裁：五言律诗

琴榻生虚白，吟帷异马融。睡无红雾入，醒有白云封。月窟光千丈，尘寰路万重。梅窗香影瘦，清梦听松风。
美许士谦选壮丁有法二章
作者：叶颙
朝代：明

霜台宪郎文且武，曾侍绣衣持玉斧。指挥猛士气如虹，要缚南山白额虎。檄书下县点壮丁，十万农夫胜羽林。不跨黄牛骑白马，腰弓直入秋云深。丧乱以来无定止，民物萧条半为鬼。郡县诛求犹未已，眼观如宜泪如雨。于戏安得老天开太平。尽戮奸贪天下治。乌台宪史天下奇，姓氏久为人所知。风霜面目松柏操，铁石肠肚冰玉肌。群凶肆虐干天诛，潢池弄兵如小儿。中原在处皆反侧，掳攘岂独东南陲。寓兵于农古王制，宪史于此力主之。羽书差兵以万计，顷刻而集敢后期。厉兵秣马在此举，指日要斩蚩尤旗。廓平天宇清海岳，献俘授馘朝丹墀。东州老翁头雪白，拭目愿见承平时。南山有石踞如虎，携归我欲镌公碑。
美许士谦选壮丁有法二章·其一
作者：叶颙
朝代：明
体裁：古风

霜台宪郎文且武，曾侍绣衣持玉斧。指挥猛士气如虹，要缚南山白额虎。檄书下县点壮丁，十万农夫胜羽林。不跨黄牛骑白马，腰弓直入秋云深。丧乱以来无定止，民物萧条半为鬼。郡县诛求犹未已，眼观如宜泪如雨。于戏安得老天开太平。尽戮奸贪天下治。
美许士谦选壮丁有法二章·其二
作者：叶颙
朝代：明
体裁：古风

乌台宪史天下奇，姓氏久为人所知。风霜面目松柏操，铁石肠肚冰玉肌。群凶肆虐干天诛，潢池弄兵如小儿。中原在处皆反侧，掳攘岂独东南陲。寓兵于农古王制，宪史于此力主之。羽书差兵以万计，顷刻而集敢后期。厉兵秣马在此举，指日要斩蚩尤旗。廓平天宇清海岳，献俘授馘朝丹墀。东州老翁头雪白，拭目愿见承平时。南山有石踞如虎，携归我欲镌公碑。
至正己丑端午日感怀寄辉东阳一诗至戊戌重午又十年矣王弘道见而和之其语句俊爽清健复次韵美之
作者：叶颙
朝代：明
体裁：七言律诗

奇如霄汉舞天吴，壮似英雄敌万夫。锦绣心肠人未识，林泉胸次世应无。久空蕙帐秋猿怨，近宿芹堂夜鹤孤。况是东南重午节，湘江烟暝楚云疏。
至正戊戌九日感怀赋
作者：叶颙
朝代：明

吴枫初冷水痕收，塞雁南飞渡远洲。岁月无情天地老，江山不尽古今愁。黄华谩引杯中物，白发空惊镜里秋。却笑桓温清宴后，终然无梦到神州。谩多忧思绕东篱，举目江山异昔时。落日边城悲鼓角，西风天地动旌旗。荒村乱后愁无酒，野老胸中喜有诗。风景不同人事别，菊花何必上寒枝。门掩东篱处士家，每逢佳节惜年华。黄花有恨惊秋老，白发无情对日斜。杜牧仙游诗寡和，王弘人去酒须赊。乌纱醉裹西风冷，千古令人忆孟嘉。谁复携壶上翠微，干戈烂漫酒尊稀。西风细雨黄花瘦，衰草荒烟白雁飞。落日有时怀故国，旧居无主锁空扉。龙山回首尤非昔，长使英雄泪满衣。晚对南山饮浊醪，少舒幽愤醉醄醄。云边黄菊纫芳佩，世上红尘袭敝袍。陶令官闲身尚健，孟嘉帽落趣殊高。登临我亦秋风客，虚负人呼一世豪。云锁当年落帽台，满山黄菊为谁开。久无异士高人识，长有狂蜂妒蝶猜。斜日东篱增感慨，西风南国正尘埃。如何得似承平旧，与客携壶共酒杯。慵整东篱贳酒瓶，白衣望断夕阳亭。征鸿北度烟尘冷，战马南嘶草木腥。嫩菊半开香未老，奇峰相对眼终青。何当得与渊明约，共醉秋风不愿醒。风急登高野客伤，悲笳声里过重阳。正须击剑论《孤愤》，何暇携壶举一觞。白骨不埋新战恨，黄花空发旧枝香。寒烟冷日东篱下，西望柴桑路更长。悠悠江影雁南飞，黄菊飘香蝶满枝。斜日西风彭泽酒，殊方异国杜陵诗。烟峦惨澹山林暮，霜叶潇疏草木悲。醉后不思时节异，半欹乌帽任风吹。满城风雨晚凄凄，城北城南尽战车。无药可能医世乱，有钱常欲买山居。床头小瓮开新酿，屋底明窗读古书。园菊岂知吾辈意，清香唯解绕茆庐。
至正戊戌九日感怀赋·其一
作者：叶颙
朝代：明
体裁：七言律诗

吴枫初冷水痕收，塞雁南飞渡远洲。岁月无情天地老，江山不尽古今愁。黄华谩引杯中物，白发空惊镜里秋。却笑桓温清宴后，终然无梦到神州。
至正戊戌九日感怀赋·其七
作者：叶颙
朝代：明
体裁：七言律诗

慵整东篱贳酒瓶，白衣望断夕阳亭。征鸿北度烟尘冷，战马南嘶草木腥。嫩菊半开香未老，奇峰相对眼终青。何当得与渊明约，共醉秋风不愿醒。
至正戊戌九日感怀赋·其三
作者：叶颙
朝代：明
体裁：七言律诗

门掩东篱处士家，每逢佳节惜年华。黄花有恨惊秋老，白发无情对日斜。杜牧仙游诗寡和，王弘人去酒须赊。乌纱醉裹西风冷，千古令人忆孟嘉。
至正戊戌九日感怀赋·其九
作者：叶颙
朝代：明
体裁：七言律诗

悠悠江影雁南飞，黄菊飘香蝶满枝。斜日西风彭泽酒，殊方异国杜陵诗。烟峦惨澹山林暮，霜叶潇疏草木悲。醉后不思时节异，半欹乌帽任风吹。
至正戊戌九日感怀赋·其二
作者：叶颙
朝代：明
体裁：七言律诗

谩多忧思绕东篱，举目江山异昔时。落日边城悲鼓角，西风天地动旌旗。荒村乱后愁无酒，野老胸中喜有诗。风景不同人事别，菊花何必上寒枝。
至正戊戌九日感怀赋·其五
作者：叶颙
朝代：明
体裁：七言律诗

晚对南山饮浊醪，少舒幽愤醉醄醄。云边黄菊纫芳佩，世上红尘袭敝袍。陶令官闲身尚健，孟嘉帽落趣殊高。登临我亦秋风客，虚负人呼一世豪。
至正戊戌九日感怀赋·其八
作者：叶颙
朝代：明
体裁：七言律诗

风急登高野客伤，悲笳声里过重阳。正须击剑论《孤愤》，何暇携壶举一觞。白骨不埋新战恨，黄花空发旧枝香。寒烟冷日东篱下，西望柴桑路更长。
至正戊戌九日感怀赋·其六
作者：叶颙
朝代：明
体裁：七言律诗

云锁当年落帽台，满山黄菊为谁开。久无异士高人识，长有狂蜂妒蝶猜。斜日东篱增感慨，西风南国正尘埃。如何得似承平旧，与客携壶共酒杯。
至正戊戌九日感怀赋·其十
作者：叶颙
朝代：明
体裁：七言律诗

满城风雨晚凄凄，城北城南尽战车。无药可能医世乱，有钱常欲买山居。床头小瓮开新酿，屋底明窗读古书。园菊岂知吾辈意，清香唯解绕茆庐。
至正戊戌九日感怀赋·其四
作者：叶颙
朝代：明
体裁：七言律诗

谁复携壶上翠微，干戈烂漫酒尊稀。西风细雨黄花瘦，衰草荒烟白雁飞。落日有时怀故国，旧居无主锁空扉。龙山回首尤非昔，长使英雄泪满衣。
舞剑清夜阑
作者：叶颙
朝代：明
体裁：古风

舞剑清夜阑，孤灯耿中堂。一舞空奸邪，再舞摧豪强。频起为君舞，月出云飞扬。气冲牛斗暗，影动蛟龙翔。悲风转萧飒，壮志弥慨慷。时哉不我逢，石匣深韬藏。
芙蓉堂次郑氏子韵
作者：叶颙
朝代：明
体裁：古风

芙蓉堂中见嘉什，与君似有三生约。高才磊落亦可怜，谁谓今人不如昨。我疑此子胸有天地春，不然别有一丘壑。男儿趣向贵如此，慎勿恋他儿女乐。一襟爽气已逼人，尘氛不假沧浪濯。笔端滚滚龙蛇飞，纸上霏霏烟雾落。谪仙苏二呼不来，江湖夜雨蛩声哀。观子新诗何所似，秋空一鹤山崔嵬。山灵起舞神鬼笑，林泉变色云屏开。波光月色清可掬，风露满身寒肃肃。还君此子不复言，骊龙抱珠海底浴。
芙蓉峰下有梵宫曰智者禅苑寺左右塘莲花盛开僧与文士赓和者多予次其韵
作者：叶颙
朝代：明

冯夷仙人冰玉瑩，绿盖云鬟踏明镜。嫣然一笑隔烟波，露湿胭脂容貌正。道人心地亦清雅，不染淤泥出正定。岂无奇士同品题，亦有山僧共涵泳。芙蓉山色秋更癯，斜日黯红愁对影。唤回西子昔年梦，淡妆浓抺娇相并。不向湖山逞颜色，天香槁死无人境。有如禅僧懒出游，白首甘心老乡井。
芙蓉峰下有梵宫曰智者禅苑寺左右塘莲花盛开僧与文士赓和者多予次其韵
作者：叶颙
朝代：明
体裁：古风

冯夷仙人冰玉莹，绿盖云鬟踏明镜。嫣然一笑隔烟波，露湿胭脂容貌正。道人心地亦清雅，不染淤泥出正定。岂无奇士同品题，亦有山僧共涵泳。芙蓉山色秋更癯，斜日黯红愁对影。唤回西子昔年梦，淡妆浓抺娇相并。不向湖山逞颜色，天香槁死无人境。有如禅僧懒出游，白首甘心老乡井。
苏知县能染时赋役频繁负郭之田十卖八九民力已尽催科不休诗中言及之俾知民间艰难云
作者：叶颙
朝代：明

小邑何烦命世豪，割鸡宁复用牛刀。桃开古县春风暖，琴鼓虚堂夜月高。满腹仁慈遵孔孟，异时功业继萧曹。兴来笔下烟云起，千尺龙蛇舞海涛。国士诚非县令才，天怜民瘼遣公来。廉能清似霞溪月，号令严如百里雷。凛凛冰霜居政府，堂堂人物坐琴台。明年二月春风暖，剩买桃花满县栽。山翁自愧坐无毡，赋役相承断复连。前载已捐南畈土，去春仍旧北山田。差科正恐无虚日，货鬻深忧有尽年。幸有读书窗下月，夜深依旧十分圆。
苏知县能染时赋役频繁负郭之田十卖八九民力已尽催科不休诗中言及之俾知民间艰难云·其一
作者：叶颙
朝代：明
体裁：七言律诗

小邑何烦命世豪，割鸡宁复用牛刀。桃开古县春风暖，琴鼓虚堂夜月高。满腹仁慈遵孔孟，异时功业继萧曹。兴来笔下烟云起，千尺龙蛇舞海涛。
苏知县能染时赋役频繁负郭之田十卖八九民力已尽催科不休诗中言及之俾知民间艰难云·其三
作者：叶颙
朝代：明
体裁：七言律诗

山翁自愧坐无毡，赋役相承断复连。前载已捐南畈土，去春仍旧北山田。差科正恐无虚日，货鬻深忧有尽年。幸有读书窗下月，夜深依旧十分圆。
苏知县能染时赋役频繁负郭之田十卖八九民力已尽催科不休诗中言及之俾知民间艰难云·其二
作者：叶颙
朝代：明
体裁：七言律诗

国士诚非县令才，天怜民瘼遣公来。廉能清似霞溪月，号令严如百里雷。凛凛冰霜居政府，堂堂人物坐琴台。明年二月春风暖，剩买桃花满县栽。
苦雨叹
作者：叶颙
朝代：明
体裁：古风

久雨未便晴，昏烟翳穹昊。出门泥泞步难行，十步九折忧绝倒。藓迹杂苔文，侵阶风不扫。由春至夏百馀朝，雨脚如麻几时了。乐事赏心何暇论，尺薪斗粟无从讨。纵有高车可出游，湿云遮断繁华道。杜陵野老数吞声，床床屋漏吟情恼。山翁放达不识愁，无端为尔伤怀抱。南山豆亦荒，北屿松亦老。东园欲语花，西径忘忧草。笑脸娇啼腻粉销，檀心懒吐芳香槁。绿怨红羞既寂寞，蜂慵蝶困庸围绕。千葩万卉总消磨，庭下决明颜色好。何当散阴霾，放出日皓皓。丽景秾鲜万国明，晴光浩荡千峰晓。
范蠡云舟
作者：叶颙
朝代：明
体裁：五言绝句

范蠡平吴后，秋风理钓船。情空青嶂下，梦落白鸥边。
草堂寺有怀东阳辉老
作者：叶颙
朝代：明
体裁：七言律诗

萧寺荒凉绕翠屏，高僧无复定诗盟。雨侵深径苔花冷，风度浮云柳絮轻。岩下古碑遗旧迹，亭前流水诉新声。昔年高座谭经地，夜夜虚堂贮月明。
草堂归来图二首
作者：叶颙
朝代：明

鹤发兮倚闾，山空兮夕晖。白云兮髣髴，游子兮其归。游子归心切，慈亲望眼空。白云千里意，瘦策倚秋风。
草堂归来图二首·其一
作者：叶颙
朝代：明
体裁：五言绝句

鹤发兮倚闾，山空兮夕晖。白云兮髣髴，游子兮其归。
草堂归来图二首·其二
作者：叶颙
朝代：明
体裁：五言绝句

游子归心切，慈亲望眼空。白云千里意，瘦策倚秋风。
莫愁烟艇
作者：叶颙
朝代：明
体裁：五言绝句

莫愁江上艇，月夜扣舷歌。甚欲寻遗迹，江空烟浪多。
莫春游赤松
作者：叶颙
朝代：明

桃源春晚落花深，仙子乘鸾去莫寻。地僻惟闻猿啸月，岩空无复鹤听琴。云遮不断青山色，风送还来翠竹阴。欲上丹山访遗迹，灶寒烟冷碧苔侵。牧羊人去杳无踪，欲访仙乡路不通。楼殿势穿云影里，笙箫尽断月明中。岚光点点流空翠，春色重重驻老红。日莫桃源重回首，夕阳香径锁春风。
莫春游赤松·其一
作者：叶颙
朝代：明
体裁：七言律诗

桃源春晚落花深，仙子乘鸾去莫寻。地僻惟闻猿啸月，岩空无复鹤听琴。云遮不断青山色，风送还来翠竹阴。欲上丹山访遗迹，灶寒烟冷碧苔侵。
莫春游赤松·其二
作者：叶颙
朝代：明
体裁：七言律诗

牧羊人去杳无踪，欲访仙乡路不通。楼殿势穿云影里，笙箫尽断月明中。岚光点点流空翠，春色重重驻老红。日莫桃源重回首，夕阳香径锁春风。
落梅
作者：叶颙
朝代：明
体裁：五言律诗

一夜东风急，南枝数片残。何人吹玉笛，独自倚朱阑。落地鱼鳞薄，寻香蝶梦寒。醉眠花树下，偏得寿阳欢。
蜡梅
作者：叶颙
朝代：明
体裁：五言律诗

春满紫绡裳，淡黄宫样妆。蔷薇露下色，山麝晚来香。月下开金盏，风前换玉裳。尚馀风骨在，疏影卧寒塘。
西子捧心图
作者：叶颙
朝代：明
体裁：七言绝句

员也捐躯死谏君，越王尝胆恨尤深。西施亦解忧人国，尽日攒眉痛捧心。
观史有感
作者：叶颙
朝代：明
体裁：五言律诗

闲中观史册，感慨泪潸然。幸喜平生拙，惊呼异代贤。张良知说驾，范蠡解乘船。馀子乘酣者，贪杯醉不眠。
访赤松道士不值
作者：叶颙
朝代：明
体裁：五言律诗

仙翁何处去，殿古白云深。丹灶留残火，青烟锁近林。尚遗羊化石，应误鹤听琴。旧日同游处，山空住夕阴。
诞日（前元己丑仲春予知命之年贤甥童中州赋诗寿予揆今二十五年矣甥亦五旬予曾赋五言唐律一首今书于此云）
作者：叶颙
朝代：明
体裁：五言律诗

常忆垂弧日，俄惊学易年。高情轻富贵，雅志乐林泉。白发三千丈，清吟数百篇。行藏皆在我，消长系乎天。
读书山月下
作者：叶颙
朝代：明
体裁：古风

读书山月下，月色流岩扉。松风吹毛发，草露沾裳衣。研精探玄奥，竭思穷幽微。兴亡空感慨，今古谁是非。孔孟几千载，斯文愈光辉。蚩蚩愚下士，去此将安归。
读宋徽宗北狩龙沙赋忍听羌笛吹落梅花乐府
作者：叶颙
朝代：明
体裁：七言绝句

一声羌笛咽龙沙，万里燕云独梦家。吹入中原都是恨，如何只怕《落梅花》。
读宋纪
作者：叶颙
朝代：明
体裁：七言绝句

显德衰微国祚迁，儿孤母寡足堪怜。如何宋主迎□□，□□□□□□□。
读秦始皇纪
作者：叶颙
朝代：明
体裁：七言绝句

衡石稽程了万几，日斜犹未下丹墀。巡南筑北关防尽，祸起萧墙却不知。
读致和改元诏
作者：叶颙
朝代：明
体裁：五言律诗

圣德如天大，皇风四海清。乾坤新岁月，丘壑旧心情。诏旨宣金口，臣僚拜玉京。江南遗叟说，垂老愿升平。
读荆轲传
作者：叶颙
朝代：明
体裁：七言绝句

壮士西游遂不还，英雄千古笑燕丹。至今幽蓟秋风道，依旧萧萧易水寒。
读金中孚诗
作者：叶颙
朝代：明
体裁：七言律诗

珠玉篇章语不凡，宋唐佳句晋清谈。云分霞彩流银汉，月借波光下石潭。老鹤唳霜栖未稳，孤鸾对镜舞初酣。直从瘦岛推敲后，今度诗人数二三。
谢东阳太守赵子威牧守有理诗以美之（时为御史）
作者：叶颙
朝代：明
体裁：古风

东阳太守廉而忠，风骨自是人中龙。分明面带冰霜容，双眸烱烱悬方曈。皎然一镜磨青铜，世间何物堪蔽蒙。昔年眷顾恩宠隆，绣衣持斧骑碧骢。如今五马白玉騣，下饮双溪浙水东。金鞍玉勒相磨砻，大江南来财阜丰。贡赋号称天下雄，迩来贼盗飞虻虫。潢池弄兵惊儿童，贪官污吏复妄庸。诛求何异虿与蜂，饕餮不已民心忡。温处在在罹兵锋，花溪小邑俱烟烽。可怜州郡一扫空，明公抚安竭至衷。至诚感物人共宗，扬清激浊体大穹。见善是辅恶乃攻，不吐不茹恪且恭。视民疾苦劳厥躬，爱育备至久不慵。有如名医治盲聋，盲能再睹聋再聪。又如大造运化工，初不用力理自融。十日一雨五日一风，根器厚薄随所逢。春风桃李秋芙蓉，白者俾白红俾红。有蔬可茹谷可舂，化工何恩及吾侬。父老感泣涕泪濛，不图见此矍铄翁。我愿公心与天通，舍其小者大是从广陈方略达九重。尽化四海之群凶，卖剑买犊为年丰。不然上书乞总戎，驾御豪杰如转蓬。殄灭丑类无遗踪，四海混一车书同。廓平天宇路不壅，露布直到天子宫。献俘受馘太庙中，脩文偃武开辟雍。尅期封禅泰华峰，大快义士平生胸。令当建此补衮功，论功合受大国封。堂堂政府食万钟，揖逊进退咸肃雍。身佩安危势位崇，富贵岂下汾阳公。海枯石烂物有终，公之勋业高岱嵩，公之令德传无穷。
谢姜明德学录见医膏肓痼疾二首
作者：叶颙
朝代：明

少年曾读活人书，壮岁能为死马医。学究岐黄惟我许，术参卢扁少人知。鼎中九转丹垂就，肘后千金世莫窥。旧有烟霞泉石痼，饮君一七顿成诗。偶然奇疢在膏肓，谢子慇勤数送方。岂但独除前日苦，更能顿歇晚年狂。云边丹杏香方美，世上黄粱梦正长。时事转艰吾鲜乐，取餐芝术访仙乡。
谢姜明德学录见医膏肓痼疾二首·其一
作者：叶颙
朝代：明
体裁：七言律诗

少年曾读活人书，壮岁能为死马医。学究岐黄惟我许，术参卢扁少人知。鼎中九转丹垂就，肘后千金世莫窥。旧有烟霞泉石痼，饮君一七顿成诗。
谢姜明德学录见医膏肓痼疾二首·其二
作者：叶颙
朝代：明
体裁：七言律诗

偶然奇疢在膏肓，谢子慇勤数送方。岂但独除前日苦，更能顿歇晚年狂。云边丹杏香方美，世上黄粱梦正长。时事转艰吾鲜乐，取餐芝术访仙乡。
谢姜明德学录见医膏肓痼疾二首再次前韵二律喜其寄傲僧庐深得幽寂之趣·其一
作者：叶颙
朝代：明
体裁：七言律诗

健理烟波钓月槎，困眠云屋野僧家。清谈自足酬玄旨，佳句仍堪罩碧纱。萧寺借栽陶令菊，祗园分种邵平瓜。翻经石上琴弹罢，最喜良宵两部蛙。
谢李从道见寄
作者：叶颙
朝代：明
体裁：古风

汉唐之世多俊贤，才高有如横海鳣。搜索异景不得潜，骊珠一夜飞上天。江左风流亦可怜，高谈出口如涌泉。近来诸子无足言，白鸡梦破千千年。斯文无人世所冤，遣公出世扶其颠。遨游八极乘紫烟，绛旂丹毂驱我先。我生嗜酒无一钱，酒酣落笔惊四筵。见公始觉心茫然，仰天大笑呼谪仙。天风吹落云锦篇，皎如明月堕我前。寒光耿耿江底悬，鱼龙夜抱星斗眠。议论汹汹来百川，似欲上拍曹刘肩。有人如此犹弃捐，朱颜改后宁复妍。愿为羲和执玉鞭，驾驭白日青云边，请公早上登封笺。
谢王铁枪相公送还小童
作者：叶颙
朝代：明
体裁：七言律诗

采药痴童出未还，误将魂梦落尘寰。虽贪世味甜餐蜜，肯忘岚光翠拥鬟。谢子指归青草径，随予啸上白云山。从今稳坐峰峦顶，夜夜烟扉月下关。
谢邵仲才惠滴乳香
作者：叶颙
朝代：明
体裁：七言律诗

海南烟树饱风霜，老树脂膏臭味芳。露湿未乾秋月白，风吹不断莫云长。团团良玉寒生彩，颗颗骊珠夜吐光。得尔价须增百倍，指挥檀麝合称王。
谢陈国宾见寄
作者：叶颙
朝代：明
体裁：古风

陈兄遗我山中诗，随风落空成珠玑。寒光绕壁夜窗紫，清声响涧山泉飞。杜陵去后天无功，飘飘千古遗悲风。老兔入云霄汉黑，大龙上天江海空。知君笔有万牛力，追转风骚气无敌。辞丰意远欲乘虚，天高风冷寒生骨。作诗为谢来意勤，自惭瓦缶无美音。阑千一抚三叹息，天风西来洗予心。
赠一教官游学者
作者：叶颙
朝代：明
体裁：五言律诗

灯火老书窗，功名志未忘。青衫惊岁月，白发老风霜。累作东吴梦，频观上国光。十年犹未调，感慨忆冯唐。
赠修真羽士
作者：叶颙
朝代：明
体裁：五言律诗

道人容貌古，缥缈隔烟扉。采药穿云去，寻真跨鹤归。久尝芝术味，惯著芰荷衣。拍手蓉峰顶，相招上翠微。
赠写真张小峰二首
作者：叶颙
朝代：明

饱历风霜骨格粗，老来渐觉发毛枯。形容妍丑从君画，画得平生执拗无。古貌清如雪后松，吟肩瘦似雨馀峰。莫将山上耕云叟，错拟岩前板筑翁。
赠写真张小峰二首·其一
作者：叶颙
朝代：明
体裁：七言绝句

饱历风霜骨格粗，老来渐觉发毛枯。形容妍丑从君画，画得平生执拗无。
赠写真张小峰二首·其二
作者：叶颙
朝代：明
体裁：七言绝句

古貌清如雪后松，吟肩瘦似雨馀峰。莫将山上耕云叟，错拟岩前板筑翁。
赠宦游张平叔
作者：叶颙
朝代：明
体裁：五言律诗

乾坤英气客，湖海倦游人。看镜始知老，见人宁话贫。功名惊壮志，琴剑误闲身。何日秋江上，清波洗宦尘。
赠山翁二首
作者：叶颙
朝代：明

草庐深寄夕阳村，世路荣枯久不闻。二亩石田耕垦罢，又骑黄犊入云深。古貌虬髯鹤发翁，醉吹长笛卧高峰。不知胸次藏何物，鼓舞春风宇宙中。
赠山翁二首·其一
作者：叶颙
朝代：明
体裁：七言绝句

草庐深寄夕阳村，世路荣枯久不闻。二亩石田耕垦罢，又骑黄犊入云深。
赠山翁二首·其二
作者：叶颙
朝代：明
体裁：七言绝句

古貌虬髯鹤发翁，醉吹长笛卧高峰。不知胸次藏何物，鼓舞春风宇宙中。
赠渔父
作者：叶颙
朝代：明
体裁：五言律诗

短笛逐秋风，孤舟钓月中。绿蓑烟浪远，白发世情空。不让严陵操，宁贪范蠡功。江山无限好，蘋白蓼花红。
赠牧童
作者：叶颙
朝代：明
体裁：五言律诗

牛背夕阳红，行行逐断虹。烟迷青嶂雨，云度小溪风。短笛江村晚，长吟宇宙空。几回芳草岸，高卧月明中。
赠画史王玉峰
作者：叶颙
朝代：明
体裁：七言绝句

百顷风烟生昼寒，万山重叠起豪端。前身莫是王摩诘，画出娥眉拥翠鬟。
赠相士二首
作者：叶颙
朝代：明

貌古如松卧壑秋，虬髯鹤发炯双眸。衰颜未用烦公相，自许书生老不侯。虎视阴阳胆气粗，平生事业遂雄图。不知侃侃怡怡辈，也入先生相法无。
赠相士二首·其一
作者：叶颙
朝代：明
体裁：七言绝句

貌古如松卧壑秋，虬髯鹤发炯双眸。衰颜未用烦公相，自许书生老不侯。
赠相士二首·其二
作者：叶颙
朝代：明
体裁：七言绝句

虎视阴阳胆气粗，平生事业遂雄图。不知侃侃怡怡辈，也入先生相法无。
赤壁清游
作者：叶颙
朝代：明
体裁：五言绝句

魏武吟诗夜，坡仙玩月秋。英声流后世，清兴动南州。
辛丑二月初八日予携妻子避乱于北山清修寺赋一律奉谢山中故旧云
作者：叶颙
朝代：明
体裁：七言律诗

自笑饥寒杜拾遗，蹇驴破帽傍人庐。老来亦愿栖岩屋，乱后何能校石渠。落日人惟悲鼓角，荒郊谁解把犁锄。荆妻稚子频相扰，刻骨铭心甚日除。
辛丑岁军乱后李元常赋诗伤感予次其韵
作者：叶颙
朝代：明
体裁：古风

乱后依然旧城郭，青山不老秋云薄。人民皆非可奈何，岁月无情随逝波。短世功名何暇论，相逢存殁惊相问。夜寒儿女泣牛衣，紫凤天吴颠倒披。访旧惊心生百感，两脚如麻春不暖。秪多幽滞哭酸风，何人背面啼春红。
辛丑年乱后归故园
作者：叶颙
朝代：明
体裁：五言律诗

乱后须兼白，春来草复青。水环垂钓石，云护读书亭。与客论孤愤，从人笑独醒。艰难思避世，贫贱欲忘形。
辛夘冬雪里寻梅三首
作者：叶颙
朝代：明

寒云湿不飞，江路踏琼琚。香影无踪迹，罗浮月上初。月色满人间，前村步又艰。南枝寻不得，何处是孤山。逋仙冻欲僵，春色恼吟肠。绕树全无影，满身都是香。
辛夘冬雪里寻梅三首·其一
作者：叶颙
朝代：明
体裁：五言绝句

寒云湿不飞，江路踏琼琚。香影无踪迹，罗浮月上初。
辛夘冬雪里寻梅三首·其三
作者：叶颙
朝代：明
体裁：五言绝句

逋仙冻欲僵，春色恼吟肠。绕树全无影，满身都是香。
辛夘冬雪里寻梅三首·其二
作者：叶颙
朝代：明
体裁：五言绝句

月色满人间，前村步又艰。南枝寻不得，何处是孤山。
过李从道故居有感
作者：叶颙
朝代：明
体裁：古风

数间古屋荒村道，满地苍烟锁芳草。酒酣独步忆当年，几逐西风访诗老。主翁去后宁复来，户外白云人不扫。青山依旧事尽非，斜日黄花为谁好。
过栖碧何羽士旧隐
作者：叶颙
朝代：明
体裁：五言律诗

泉石浑无恙，仙翁去不回。云深香木老，涧冷碧莲开。剑挂松关月，丹遗药灶灰。昔年修炼地，长误鹤飞来。
述怀三首用前韵寄本存
作者：叶颙
朝代：明

照眼奇峰朵朵新，荷衣虽破喜无尘。莫嫌瓮牖难容膝，也胜儒冠解误身。好饮点头呼酒侣，不贪拍手骂钱神。山中清赏无穷尽，忘却高翔与下沦。貌古何妨语笑新，宁忧勋业镜生尘。芙蓉露下三更月，葡卜风前七尺身。偶尔忘怀非造理，或然闭目独凝神。老身疏懒无迎送，高卧从人话隐沦。乾坤清气四时新，独倚天风绝点尘。白酒最能开笑口，青山尽好著闲身。松根对弈棋无敌，柿叶题诗笔有神。幸有世间真乐在，贪夫何苦叹湮沦。
述怀三首用前韵寄本存·其一
作者：叶颙
朝代：明
体裁：七言律诗

照眼奇峰朵朵新，荷衣虽破喜无尘。莫嫌瓮牖难容膝，也胜儒冠解误身。好饮点头呼酒侣，不贪拍手骂钱神。山中清赏无穷尽，忘却高翔与下沦。
述怀三首用前韵寄本存·其三
作者：叶颙
朝代：明
体裁：七言律诗

乾坤清气四时新，独倚天风绝点尘。白酒最能开笑口，青山尽好著闲身。松根对弈棋无敌，柿叶题诗笔有神。幸有世间真乐在，贪夫何苦叹湮沦。
述怀三首用前韵寄本存·其二
作者：叶颙
朝代：明
体裁：七言律诗

貌古何妨语笑新，宁忧勋业镜生尘。芙蓉露下三更月，葡卜风前七尺身。偶尔忘怀非造理，或然闭目独凝神。老身疏懒无迎送，高卧从人话隐沦。
送东阳吴县尹（东阳有玉山）
作者：叶颙
朝代：明
体裁：七言律诗

东阳天下佳山水，君到其中地益灵。恩惠有如银浪阔，姓名高并玉峰清。桃香春暖游蜂喜，琴调秋高老鹤听。父老新镌去思石，白云来往护碑亭。
送人侍父入吴
作者：叶颙
朝代：明
体裁：六言诗

生子如李亚子，不然如孙仲谋。景升诸郎豚犬，焉能侍父远游。
送天台僧雪中入杭
作者：叶颙
朝代：明
体裁：五言律诗

杖策路迢迢，经年别石桥。厌听方广磬，去看浙江潮。雪透麻鞋冷，云和布衲挑。旧时清隐地，月落故山遥。
送宪奏差丘鲁瞻还浙江二首
作者：叶颙
朝代：明

堂堂乌府士，声已播钱塘。投劾惊神鬼，摛词凛雪霜。潮回吴渚冷，月落越山长。西浙今非昔，期公正纪纲。人才天下望，岂但鲁观瞻。清冷双溪水，高寒半夜蟾。时贤多自逸，吾子独能廉。去去西湖路，荷香漾酒帘。
送宪奏差丘鲁瞻还浙江二首·其一
作者：叶颙
朝代：明
体裁：五言律诗

堂堂乌府士，声已播钱塘。投劾惊神鬼，摛词凛雪霜。潮回吴渚冷，月落越山长。西浙今非昔，期公正纪纲。
送宪奏差丘鲁瞻还浙江二首·其二
作者：叶颙
朝代：明
体裁：五言律诗

人才天下望，岂但鲁观瞻。清冷双溪水，高寒半夜蟾。时贤多自逸，吾子独能廉。去去西湖路，荷香漾酒帘。
送应空谷上人游吴寻师仆于湖山泉石有畴昔之好末章故及之
作者：叶颙
朝代：明

远近西湖路，高低释氏宫。猿啼青嶂月，潮落碧江风。钟鼓残阳外，楼台烟雨中。挑包明日去，回首白云东。落日南朝寺，吟筇几度登。欲寻前日路，去访昔年僧。浙水生新浪，吴云暗旧灯。阿师如到彼，为谢岭南能。
送应空谷上人游吴寻师仆于湖山泉石有畴昔之好末章故及之·其一
作者：叶颙
朝代：明
体裁：五言律诗

远近西湖路，高低释氏宫。猿啼青嶂月，潮落碧江风。钟鼓残阳外，楼台烟雨中。挑包明日去，回首白云东。
送应空谷上人游吴寻师仆于湖山泉石有畴昔之好末章故及之·其二
作者：叶颙
朝代：明
体裁：五言律诗

落日南朝寺，吟筇几度登。欲寻前日路，去访昔年僧。浙水生新浪，吴云暗旧灯。阿师如到彼，为谢岭南能。
送李本存归江西新喻州本存儒学教授历省掾为御史所论改温州海隅巡尉赋三律赠之
作者：叶颙
朝代：明

又携书剑过江西，长铗三弹一振衣。风景不殊人自老，江山有异鹤空归。闲云仍旧封吟榻，流水依前护钓矶。去去乡关莫回顾，春风吹老故园薇。献赋论兵计已疏，扁舟归去意何如。岂无医国三年艾，空读传家万卷书。处世固当同凤鸟，还乡端不为鲈鱼。故园泉石应无恙，依旧青山带月锄。去就轻于出岭僧，烟包挑月一枝藤。十年湖海孤篷雨，万里关山半夜灯。后进衣冠皆有用，先生才调独无能。送君归洗征尘净，高步云岑顶上层。
送李本存归江西新喻州本存儒学教授历省掾为御史所论改温州海隅巡尉赋三律赠之·其一
作者：叶颙
朝代：明
体裁：七言律诗

又携书剑过江西，长铗三弹一振衣。风景不殊人自老，江山有异鹤空归。闲云仍旧封吟榻，流水依前护钓矶。去去乡关莫回顾，春风吹老故园薇。
送李本存归江西新喻州本存儒学教授历省掾为御史所论改温州海隅巡尉赋三律赠之·其三
作者：叶颙
朝代：明
体裁：七言律诗

去就轻于出岭僧，烟包挑月一枝藤。十年湖海孤篷雨，万里关山半夜灯。后进衣冠皆有用，先生才调独无能。送君归洗征尘净，高步云岑顶上层。
送李本存归江西新喻州本存儒学教授历省掾为御史所论改温州海隅巡尉赋三律赠之·其二
作者：叶颙
朝代：明
体裁：七言律诗

献赋论兵计已疏，扁舟归去意何如。岂无医国三年艾，空读传家万卷书。处世固当同凤鸟，还乡端不为鲈鱼。故园泉石应无恙，依旧青山带月锄。
送洛阳陈秀才
作者：叶颙
朝代：明
体裁：古风

苏秦辩口人共知，黑貂敝尽朋旧疏。六侯相印幸得佩，一朝身戮埋荒墟。贾生才调天下奇，几年献策承明庐。谗言入耳竟不用，长沙抱恨何当纡。玉川先生妙人物，秋风破屋聊自居。观其大节死不变，家中岂有担石储。香山居士亦足数，达哉达哉谁得如。二程兄弟百世士，孔孟之道赖以舒。谈经说理妙无尽，天下学徒来挽车。尧夫君实古淳士，胸中包裹混沌初。西京华丽推第一，春光只满二老闾。前乎说客姑且置，后来贤哲世所誉。洛阳古俗称多士，遗风扫地今无馀。陈生亦是嵩山客，从军久戍江南潴。弯弓走马非所慕，无事闭门长读书。抱琴辞我欲归去，因思往事难自摅。归与瞑坐倘神会，为言每谭斯道，未必不为叹息涕泪增欷歔。
送萧君祐宪史升南台掾二首（建康人）
作者：叶颙
朝代：明

汉朝丞相裔，台阁惯惩膺。云海横孤鹗，天风快俊鹰。几年居宝婺，后夜发金陵。李白题诗地，阑干试一凭。霜台新聘客，家世出萧梁。况乃辞江浙，翩然往建康。六朝烟树老，千载暮云长。见说孙郎宅，青山带夕阳。
送萧君祐宪史升南台掾二首（建康人）·其一
作者：叶颙
朝代：明
体裁：五言律诗

汉朝丞相裔，台阁惯惩膺。云海横孤鹗，天风快俊鹰。几年居宝婺，后夜发金陵。李白题诗地，阑干试一凭。
送萧君祐宪史升南台掾二首（建康人）·其二
作者：叶颙
朝代：明
体裁：五言律诗

霜台新聘客，家世出萧梁。况乃辞江浙，翩然往建康。六朝烟树老，千载暮云长。见说孙郎宅，青山带夕阳。
送阮师真之宣城
作者：叶颙
朝代：明
体裁：六言诗

江东日暮云闲，敬亭千古高寒。若见谢公传语，沈郎依旧衣宽。
逸兴二首
作者：叶颙
朝代：明

清兴寄林泉，孤踪远市廛。扶筇芳草径，吹笛落花天。满载西江月，躬耕东野烟。机关俱不识，人笑葛洪仙。颇有烟霞癖，全无市井喧。神空游汗漫，性静乐丘园。饱玩松云鹤，频呼月树猿。溪光常入枕，山色远迎轩。
逸兴二首·其一
作者：叶颙
朝代：明
体裁：五言律诗

清兴寄林泉，孤踪远市廛。扶筇芳草径，吹笛落花天。满载西江月，躬耕东野烟。机关俱不识，人笑葛洪仙。
逸兴二首·其二
作者：叶颙
朝代：明
体裁：五言律诗

颇有烟霞癖，全无市井喧。神空游汗漫，性静乐丘园。饱玩松云鹤，频呼月树猿。溪光常入枕，山色远迎轩。
采莲曲四首
作者：叶颙
朝代：明

若耶溪头同采莲，浓妆艳抺誇少年。绿荷万柄映碧水，吴姬照影羞婵娟。一双鸳鸯在芳渚，见此踌躇空自怜。去年送郎别江浒，郎君上马妾在船。湖光潋滟香旖旎，酒味冷冽花鲜妍。今年花谢香应老，漫郎漫郎何当还。吴江女娘冰玉肌，薄抺腻粉厚抺脂。兰舟荡漾翠波里，花间烂漫香风吹。莲心苦难食，食之不疗饥。藕丝短难织，织之不成衣。采莲采莲人未归，山长水远归何时。江上晚来新过雨，亭亭芙蕖在绿水。芳洲香雾杂红云，兰舟喜杀秾妆女。年来年去世情空，花落花开香十里。今年欢笑复明年，几向花前共花语。荷花颜色只如旧，妾颜未必长娇美。只愁八月殒清霜，吴中一夜秋风起。荷花娇媚人共誇。九洲三岛蒸红霞。采莲女郎十数辈，唯有阿姨颜色娇如花。自从嫁后懒梳洗，十年不见音信赊。管取明年采莲去，撑？直过阿姨家。
采莲曲四首·其一
作者：叶颙
朝代：明
体裁：古风

若耶溪头同采莲，浓妆艳抺誇少年。绿荷万柄映碧水，吴姬照影羞婵娟。一双鸳鸯在芳渚，见此踌躇空自怜。
采莲曲四首·其三
作者：叶颙
朝代：明
体裁：古风

吴江女娘冰玉肌，薄抺腻粉厚抺脂。兰舟荡漾翠波里，花间烂漫香风吹。莲心苦难食，食之不疗饥。藕丝短难织，织之不成衣。采莲采莲人未归，山长水远归何时。
采莲曲四首·其二
作者：叶颙
朝代：明
体裁：古风

去年送郎别江浒，郎君上马妾在船。湖光潋滟香旖旎，酒味冷冽花鲜妍。今年花谢香应老，漫郎漫郎何当还。
采莲曲四首·其四
作者：叶颙
朝代：明

江上晚来新过雨，亭亭芙蕖在绿水。芳洲香雾杂红云，兰舟喜杀秾妆女。年来年去世情空，花落花开香十里。今年欢笑复明年，几向花前共花语。荷花颜色只如旧，妾颜未必长娇美。只愁八月殒清霜，吴中一夜秋风起。荷花娇媚人共誇。九洲三岛蒸红霞。采莲女郎十数辈，唯有阿姨颜色娇如花。自从嫁后懒梳洗，十年不见音信赊。管取明年采莲去，撑？直过阿姨家。
采莲曲四首·其四
作者：叶颙
朝代：明
体裁：古风

江上晚来新过雨，亭亭芙蕖在绿水。芳洲香雾杂红云，兰舟喜杀秾妆女。年来年去世情空，花落花开香十里。今年欢笑复明年，几向花前共花语。荷花颜色只如旧，妾颜未必长娇美。只愁八月殒清霜，吴中一夜秋风起。荷花娇媚人共誇。九洲三岛蒸红霞。采莲女郎十数辈，唯有阿姨颜色娇如花。自从嫁后懒梳洗，十年不见音信赊。管取明年采莲去，撑�直过阿姨家。
采莲歌
作者：叶颙
朝代：明
体裁：古风

画舫绿杨边，吴娃竞采莲。红妆映绿水，窈窕誇少年。只愁莲心苦，食之味不甜。只愁藕丝短，织之难成缣。相与唱歌去，撑破苍波烟。
采莲歌
作者：叶颙
朝代：明
体裁：五言律诗

越女浙江头，烟波万顷愁。往来荷叶浦，荡漾木兰舟。岛阔香云冷，江空明月秋。清讴三四曲，声断白蘋洲。
重九后菊（壬辰年小篱黄菊节后始华异香芳容不类馀者惜其开不应时如绝笔之麟又似吾性倔强好与世欲背驰岂其以予无酒酬酢故迟之抑将耻伍凡下不欲与之同出俟其衰谢然后独步西风否则赋性谦退不欲争先群品特殿于九日之后耳赋唐律一章见意云）
作者：叶颙
朝代：明
体裁：七言律诗

痴蝶狂蜂未用疑，从来根性懒趋时。情知不少争先辈，故遣迟开殿后枝。斜日园林方冷淡，西风天地特清奇。芳苞小蕊秋香老，不是渊明断不知。
重九感兴三首
作者：叶颙
朝代：明

牛山远在乱云中，暮霭荒烟寄断鸿。陶令归来官况懒，孟嘉去后酒杯空。羞将白发欹乌帽，笑看青松老翠峰。千载英豪一时事，菊花冷淡怨秋风。黄花白发淡相辉，况是登临近夕晖。断霭征鸿天共远，落霞孤鹜晚齐飞。江空云影流无尽，日暮秋光老欲归。帽落孤峰人已去，草深三径事还非。翠微影冷玉峰秋，与客携壶话昔游。三径菊花香未老，一江烟浪水长流。行登高阁鸿初到，过了重阳蝶也愁。已约渊明同酩酊，醉欹乌帽雪盈头。
重九感兴三首·其一
作者：叶颙
朝代：明
体裁：七言律诗

牛山远在乱云中，暮霭荒烟寄断鸿。陶令归来官况懒，孟嘉去后酒杯空。羞将白发欹乌帽，笑看青松老翠峰。千载英豪一时事，菊花冷淡怨秋风。
重九感兴三首·其三
作者：叶颙
朝代：明
体裁：七言律诗

翠微影冷玉峰秋，与客携壶话昔游。三径菊花香未老，一江烟浪水长流。行登高阁鸿初到，过了重阳蝶也愁。已约渊明同酩酊，醉欹乌帽雪盈头。
重九感兴三首·其二
作者：叶颙
朝代：明
体裁：七言律诗

黄花白发淡相辉，况是登临近夕晖。断霭征鸿天共远，落霞孤鹜晚齐飞。江空云影流无尽，日暮秋光老欲归。帽落孤峰人已去，草深三径事还非。
重阳值雨
作者：叶颙
朝代：明
体裁：七言律诗

西风吹帽雨沾衣，与客如何上翠微。白发恨多秋鬓短，黄花香冷湿云飞。但须饮酒纫芳佩，不用登临怨落晖。采菊东篱陶靖节，醉穿木屐著蓑衣。
重阳感兴（甲午岁）
作者：叶颙
朝代：明
体裁：五言律诗

佳节明朝是，同谁上翠微。西风人易老，南国雁初飞。黄菊清香晚，乌纱白发稀。牛山今昔异，感慨欲粘衣。
野兴
作者：叶颙
朝代：明
体裁：五言律诗

门径久荒芜，谋身计画无。酣歌声正远，清睡兴尤孤。简朴衣冠野，疏狂语笑粗。山游方自乐，世誉不须沽。
野客清欢三首
作者：叶颙
朝代：明

神清肌骨爽，虑淡梦魂安。夜月横吟榻，秋风理钓竿。醉来长袖舞，兴动短琴弹。对客频呼酒，忘情各尽欢。雨过晚峰青，无人门自扃。溪光浮竹几，岚影落松屏。云满煎茶灶，春生贳酒瓶。酣歌天地里，醉卧秋风亭。石鼎煮春茶，瑶杯斟紫霞。豪歌声俊爽，欢舞影欹斜。酣醉眠芳草，颠狂藉落花。醉来新月上，人笑忘还家。
野客清欢三首·其一
作者：叶颙
朝代：明
体裁：五言律诗

神清肌骨爽，虑淡梦魂安。夜月横吟榻，秋风理钓竿。醉来长袖舞，兴动短琴弹。对客频呼酒，忘情各尽欢。
野客清欢三首·其三
作者：叶颙
朝代：明
体裁：五言律诗

石鼎煮春茶，瑶杯斟紫霞。豪歌声俊爽，欢舞影欹斜。酣醉眠芳草，颠狂藉落花。醉来新月上，人笑忘还家。
野客清欢三首·其二
作者：叶颙
朝代：明
体裁：五言律诗

雨过晚峰青，无人门自扃。溪光浮竹几，岚影落松屏。云满煎茶灶，春生贳酒瓶。酣歌天地里，醉卧秋风亭。
野趣
作者：叶颙
朝代：明
体裁：五言律诗

岚影上衣袂，溪光满竹闾。云峰明月径，烟树夕阳庐。柳下寻诗策，花边载酒车。南山经雨豆，草长正堪锄。
金华尉赵德夫祈雨有感
作者：叶颙
朝代：明
体裁：古风

阳乌赫赫明高穹，火云不雨天西东。晴波渴饮千丈虹，嘉谷槁死生虻虫。金华赵宰亦悯农，陈辞涕泣呼天公。食天之禄因农功，视农不救宁为忠。下人无罪天所容，愿为斯责归微躬。志诚直通龙伯宫，须臾遣出双玉龙。利爪排空怒且雄，阿香推车海若从。鞭云驾雨随天风，下与人世为年丰。要令饥旅颜回童，少焉云散天宇空。神龙却归潭水中，庙闲山空鼓鼕鼕。
钱塘怀古
作者：叶颙
朝代：明
体裁：古风

君不见古钱王，钱王在时民阜康，不侈不僣能安邦。五季丧乱人相戕，邻国虽毙吾无伤。钱王去后儿孙良，致身能弱还能强。手持版籍归宋皇，富贵不失福禄昌。民受其惠寿命长，人怀其德久不忘。千载之下有耿光，至今号称国不亡。又不见子瞻作郡临安时，风俗淳厚民雍熙。春光淡荡花柳静，凝香燕坐帘幕垂。耕田而食凿井饮，公家作劳民不知。西湖种藕不种谷，朝昏十里香风吹。酒边谈笑白日永，宾朋满座咸赋诗。风流一代孔文举，下视山涛阮籍沈湎之辈皆小儿。子瞻去后景物非，风俗彫弊世运衰。我来曳杖访遗迹，荒烟衰草空离离。湖山风月只如旧，昔人不见今人悲。秋风满目立良久，但见断云斜日犹照苏公堤。古今何物能长久，前代英豪竟安有。文章霸业堕渺茫，唯有声名传不朽。是非荣辱过眼空，万事何如一杯酒。
闲中杂兴
作者：叶颙
朝代：明
体裁：七言律诗

醉吹长笛倚云峰，静扫馀花坐晚红。幽梦不离青径月，高情长策翠微风。虽无化俗清时术，犹有搜奇摘艳功。沙上与鸥脩好罢，梅边教鹤舞晴空。
闲居效陶体
作者：叶颙
朝代：明
体裁：五言律诗

彭泽归官后，悠然对菊花。风云生杖履，雨露蔚桑麻。巷僻门常设，樽空酒屡赊。柴桑长在望，三径接晴霞。
闲情二首
作者：叶颙
朝代：明

潇散两眉厖，疏狂似老庞。惯游裁菊圃，长坐读书窗。渔笛闲中弄，僧钟醉里撞。兴来陪夜月，孤艇钓寒江。岁月任消磨，间中得趣多。戏题红叶字，醉唱紫芝歌。雨笠耕云岭，烟蓑钓月波。数鸿临浅浦，骑犊下前坡。
闲情二首·其一
作者：叶颙
朝代：明
体裁：五言律诗

潇散两眉厖，疏狂似老庞。惯游裁菊圃，长坐读书窗。渔笛闲中弄，僧钟醉里撞。兴来陪夜月，孤艇钓寒江。
闲情二首·其二
作者：叶颙
朝代：明
体裁：五言律诗

岁月任消磨，间中得趣多。戏题红叶字，醉唱紫芝歌。雨笠耕云岭，烟蓑钓月波。数鸿临浅浦，骑犊下前坡。
雨中怀李本存十二韵
作者：叶颙
朝代：明
体裁：古风

久雨不出门，幽斋抱岑寂。点检屋外山，白云为雨湿。最苦溪水添，没却钓鱼石。平生虑事深，无故忧得失。因念倦游人，荒凉不温席。独抱瑰奇才，双瞳黑如漆。关山一万里，谁能共欣戚。故旧半彫零，亲戚隔存殁。乱后幸自强，感激弥叹息。蓑笠拟访之，浊酒聊共适。酒酣弹铗歌，忘情话畴昔。云深路不通，何处寻踪迹。
雪中见寄
作者：叶颙
朝代：明

六丁剑搅天地水，倒泻银河洒寒雨。舞空鳞甲动天风，玉龙飞下玻璃圃。乾坤万里混清光，广寒谁借脩月斧。奇葩异卉恣粘缀，宁烦獭髓鸾胶补。无朋懒棹子猷？，何人肯扣袁安户。不愁僵卧酒杯空，石鼎烹茶试鹦鹉。
雪中见寄
作者：叶颙
朝代：明
体裁：古风

六丁剑搅天地水，倒泻银河洒寒雨。舞空鳞甲动天风，玉龙飞下玻璃圃。乾坤万里混清光，广寒谁借脩月斧。奇葩异卉恣粘缀，宁烦獭髓鸾胶补。无朋懒棹子猷�，何人肯扣袁安户。不愁僵卧酒杯空，石鼎烹茶试鹦鹉。
雪水煎茶
作者：叶颙
朝代：明
体裁：五言律诗

雪水烹佳茗，寒江滚暮涛。春风和冻煮，霜叶带冰烧。陶谷声名旧，卢仝气味高。党家宁办此，羔酒醉清宵。
霜夜
作者：叶颙
朝代：明
体裁：五言律诗

霜冷月交辉，春风暗透肌。襟怀添酝藉，胸次发新奇。斟酌酬佳景，推敲话旧诗。暗香生薄袂，疏影写枯枝。
霜天晓角
作者：叶颙
朝代：明
体裁：七言绝句

耿耿星河曙欲流，角声悲壮起层楼。满江明月青霜重，人与梅花一样愁。
霜晨二首
作者：叶颙
朝代：明

残月过楼台，霜钟惊梦回。画开煨芋火，拨尽满炉灰。旋整云边屐，闲寻雪里梅。春风深有意，频送暗香来。琴榻对山城，僧钟半夜鸣。玉箫音调远，纸帐梦魂清。霜重蟾光冷，山空鹤影惊。南枝芳信动，春色正关情。
霜晨二首·其一
作者：叶颙
朝代：明
体裁：五言律诗

残月过楼台，霜钟惊梦回。画开煨芋火，拨尽满炉灰。旋整云边屐，闲寻雪里梅。春风深有意，频送暗香来。
霜晨二首·其二
作者：叶颙
朝代：明
体裁：五言律诗

琴榻对山城，僧钟半夜鸣。玉箫音调远，纸帐梦魂清。霜重蟾光冷，山空鹤影惊。南枝芳信动，春色正关情。
题三杰四首 其一 萧何之一
作者：叶颙
朝代：明
体裁：七言绝句

匹马追亡古道傍，便知韩信世无双。筑坛不用萧侯语，垓下焉能灭楚王。
题三杰四首 其三 韩信
作者：叶颙
朝代：明
体裁：七言绝句

刘项存亡指顾中，君臣未定各称雄。早知鸟尽弓无用，未必殷勤谢蒯通。
题三杰四首 其二 萧何之二
作者：叶颙
朝代：明
体裁：七言绝句

独收相府旧图书，形势高低尽得知。镇抚关中成帝业，沛公马上岂能为。
题三杰四首 其四 良
作者：叶颙
朝代：明
体裁：七言绝句

一击秦车水逆流，当年锐志复韩雠。偶因天地风云合，扶立炎刘四百秋。
题三杰四首·萧何之一
作者：叶颙
朝代：明

匹马追亡古道傍，便知韩信世无双。筑坛不用萧侯语，垓下焉能灭楚王。独收相府旧图书，形势高低尽得知。镇抚关中成帝业，沛公马上岂能为。刘项存亡指顾中，君臣未定各称雄。早知鸟尽弓无用，未必殷勤谢蒯通。一击秦车水逆流，当年锐志复韩雠。偶因天地风云合，扶立炎刘四百秋。
题丹丘图送周元善台州直学
作者：叶颙
朝代：明
体裁：五言律诗

去去丹邱客，云山万叠深。吟鞭驱瘦马，倦仆负孤琴。芹水乡关梦，蓉峰故旧心。杏花明月下，莫忘寄遗音。
题丹井二首
作者：叶颙
朝代：明

闲云埋甃冷，皓月照前空。仙与丹俱化，苔花弄晓风。浴丹仙已远，甃冷藓痕鲜。断绠无人汲，空遗浸月泉。
题丹井二首·其一
作者：叶颙
朝代：明
体裁：五言绝句

闲云埋甃冷，皓月照前空。仙与丹俱化，苔花弄晓风。
题丹井二首·其二
作者：叶颙
朝代：明
体裁：五言绝句

浴丹仙已远，甃冷藓痕鲜。断绠无人汲，空遗浸月泉。
题丹灶
作者：叶颙
朝代：明
体裁：五言绝句

丹成仙去后，灶古白云边。灰冷空馀燐，林荒锁断烟。
题乌衣巷陌图
作者：叶颙
朝代：明
体裁：五言律诗

千载乌衣巷，荒凉日易斜。昔年丞相宅，今代野人家。庭弛生枫树，阶芜长草花。春风无主燕，夜雨为官蛙。
题伍子胥传后
作者：叶颙
朝代：明
体裁：七言绝句

子胥忠孝两难偕，破楚鞭君谢父奢。何事危言强谏日，死无贤嗣挞夫差。
题余仲杨松云斋手卷二首
作者：叶颙
朝代：明

白云来往青松顶，树老云寒岁月深。云去人间化甘泽，松留天地作清阴。孤标素有冲霄气，高躅曾无出岫心。已喜卷舒皆在我，何妨偃蹇卧丰林。幽人住在松云下，云白松青十里程。拣得好枝延鹤宿，扫开轻翳放蟾明。栖岩枕石衣裳冷，倚树吟诗格调清。早晚移家近君屋，饱看烟霭听涛声。
题余仲杨松云斋手卷二首·其一
作者：叶颙
朝代：明
体裁：七言律诗

白云来往青松顶，树老云寒岁月深。云去人间化甘泽，松留天地作清阴。孤标素有冲霄气，高躅曾无出岫心。已喜卷舒皆在我，何妨偃蹇卧丰林。
题余仲杨松云斋手卷二首·其二
作者：叶颙
朝代：明
体裁：七言律诗

幽人住在松云下，云白松青十里程。拣得好枝延鹤宿，扫开轻翳放蟾明。栖岩枕石衣裳冷，倚树吟诗格调清。早晚移家近君屋，饱看烟霭听涛声。
题刘阮遇仙图
作者：叶颙
朝代：明
体裁：五言律诗

山中风景美，刘阮此忘家。犬吠寻真客，泉香出洞花。衣冠犹汉代，饮馔入胡麻。莫恋人间世，人间日易斜。
题卞和泣玉图手卷二首
作者：叶颙
朝代：明

一献无功便合休，殷勤三献欲何求。至今寒璞荆山下，月色苍苍万古秋。忍把连城价放低，临刑刖足未心灰。丈夫自古惭轻献，女子从来耻自媒。
题卞和泣玉图手卷二首·其一
作者：叶颙
朝代：明
体裁：七言绝句

一献无功便合休，殷勤三献欲何求。至今寒璞荆山下，月色苍苍万古秋。
题卞和泣玉图手卷二首·其二
作者：叶颙
朝代：明
体裁：七言绝句

忍把连城价放低，临刑刖足未心灰。丈夫自古惭轻献，女子从来耻自媒。
题友琴堂
作者：叶颙
朝代：明
体裁：七言律诗

畴昔知音托久要，同声相和更同条。嗟予无用头甘秃，顾子多材尾亦焦。七尺身长形固美，两翁调古腹空枵。何当共坐虚檐下，握手论心到月高。
题听香亭梅花卷
作者：叶颙
朝代：明
体裁：古风

山空木落彫繁卉，政苦蛮烟愁瘴雨。南枝此际特清奇，独抱孤真岩谷里。水乡云路寡相知，惟友风姨交月姊。江南岁晏淡妆束，沙上无人薄梳洗。丰姿潇洒态度闲，修竹疏篱茅屋底。罗浮日冷水欲冰，冻霭昏霾江路阴。残雪消迟霜魄出，一梢寒彩明空林。人知鼻臭目善睹，岂知劫外春光淡荡春意深。平生不识宋广平，但识铁石肠肚珠玉之胸襟。平生不识桃与李，奇松劲柏屹立千仞之云岑。唯许孤鸾双凤见，岂容妒蝶狂蜂寻。幽香旖旎薰宇宙，芳流不尽古至今。暮龄作事愧颠倒，听不以耳唯以心。瑶琴三弄枯树下，摩挲老眼观妙音。西湖处士宁复道，东坡先生骨应槁。迩来八万四千载，只有梅花颜色好。笛声高，旧梦醒，玉楼人去东风杳。横斜浮动未要论，奇芬不在枝头老。
题唐子华春云出谷图
作者：叶颙
朝代：明
体裁：古风

云住山色佳，云去山骨瘦。云物屡变更，青山但如旧。子华亦何人，胸有山水痼。嵯峨万叠青，收拾在尺素。春云去何之，出谷渐弥布。滃郁复氤氲，天下期盖覆。或然化甘霖，江山起烟雾。枯槁及林木，巨细沾雨露。慎勿谩遮天，掩蔽激众怒。无心我亦云，偶出非有故。读书幸不多，早被儒冠误。巍然抗高节，要与云同步。得失费卷舒，坐阅岁月度。富贵情易图，不义愧攀附。负郭二顷田，自足慰衰暮。慇勤送云出，我欲寻归路。
题幽居
作者：叶颙
朝代：明
体裁：七言律诗

隔溪春色两三花，近水楼台四五家。浊酒不妨留客醉，好山长是被云遮。松根净扫弹琴石，柳下常维钓月艖。路狭不容车马到，只骑黄犊访烟霞。
题应上人净深精舍
作者：叶颙
朝代：明
体裁：五言律诗

一室绝纤尘，炉烟贝叶经。每呼明月至，常遣白云扃。竹色侵虚幌，荷香袭小亭。晚来开瓮牖，放入数峰青。
题戴石屏诗后（石屏字式之）
作者：叶颙
朝代：明
体裁：七言律诗

骚坛吟社久驰声，句法清奇复老成。弹压江湖鸥鹭喜，品题泉石鹤猿惊。天边桂子芳香远，雪里梅花瘦影清。妙语奇言看不尽，海云飞去玉蟾明。
题扇面景物
作者：叶颙
朝代：明
体裁：五言律诗

溪童双眼碧，照映绿波心。钓艇横烟水，渔歌起夕阴。峰巅凉月上，涧底白云深。傲睨天风顶，芳尊独自斟。
题时苗留犊图二首
作者：叶颙
朝代：明

秩满言归父老忧，临岐分犊较蝇头。男儿利物忘天下，未必区区在一牛。留犊归牛骇见闻，古今唯数一时君。设令买宠生贤嗣，未必邦人敢见分。
题时苗留犊图二首·其一
作者：叶颙
朝代：明
体裁：七言绝句

秩满言归父老忧，临岐分犊较蝇头。男儿利物忘天下，未必区区在一牛。
题时苗留犊图二首·其二
作者：叶颙
朝代：明
体裁：七言绝句

留犊归牛骇见闻，古今唯数一时君。设令买宠生贤嗣，未必邦人敢见分。
题朱元良友琴图手卷（卷上有高山流水）
作者：叶颙
朝代：明
体裁：七言律诗

彼此虚怀七尺躯，同音相和久相知。坐看峰顶云飞处，话到江空月落时。遇得意来俄断绝，到无声际忽清奇。胸中多少惊人句，不是桐君合语谁。
题李克明翁媪起家图二首（一翁以指就醋瓮内取醯吮之尝其味之美恶一媪持星火吹灯备诸穷态）
作者：叶颙
朝代：明

阿婆吹火燄光寒，老叟尝醯气味酸。后代儿孙宁识此，高烧银烛照杯盘。小瓮吮醯酸透骨，寒缸吹焰火烧眉。何时翁媪花灯下，珠翠成行捧玉卮。
题李克明翁媪起家图二首（一翁以指就醋瓮内取醯吮之尝其味之美恶一媪持星火吹灯备诸穷态）·其一
作者：叶颙
朝代：明
体裁：七言绝句

阿婆吹火燄光寒，老叟尝醯气味酸。后代儿孙宁识此，高烧银烛照杯盘。
题李克明翁媪起家图二首（一翁以指就醋瓮内取醯吮之尝其味之美恶一媪持星火吹灯备诸穷态）·其二
作者：叶颙
朝代：明
体裁：七言绝句

小瓮吮醯酸透骨，寒缸吹焰火烧眉。何时翁媪花灯下，珠翠成行捧玉卮。
题李克明翁媪起家图（一翁以指就醋瓮取醯吮之尝其味之美恶一媪持星火吹灯备诸穷态）
作者：叶颙
朝代：明
体裁：六言诗

乃叟宵衣制醋，厥妻忘寝治灯。办此难成家业，遗彼不识玄曾。
题松云斋十五韵
作者：叶颙
朝代：明
体裁：古风

青松如舞蛟，白云如游龙。龙游化甘雨，与世为年丰。蛟舞散清影，利爪拿高穹。二者无限奇，尽入幽人宫。幽人室悬磬，隐约松云中。松秀悦耳目，云生荡心胸。读书坐云石，鼓琴杂松风。无往不自得，深喜世虑空。披云采松花，何啻食万钟。万钟食有尽，松花味无穷。松云幸无恙，天地同始终。扶筇一相顾，摩云抚孤松。问松几何年，适与云会同。松静了不言，云去寻无踪。回首万峰顶，但见山重重。
题泉石高情图
作者：叶颙
朝代：明
体裁：五言绝句

流水闲云外，青山落照中。诗翁扶瘦策，相与听松风。
题溪翁隐居
作者：叶颙
朝代：明
体裁：五言律诗

小径入云斜，幽居魏野家。庭轩环竹石，窗牖纳烟霞。户外经霜树，阶前浥露花。童沽村店酒，妇煮石炉茶。
题爱柏轩古风
作者：叶颙
朝代：明
体裁：古风

轩前古柏颜色苍，郁如车盖当两厢。霜皮虽无四十围，老干似有千尺强。云梢已足庇猿鹤，月树或能栖凤皇。孔明庙前曾识面，饱沾雨露凌雪霜。清阴时作长蛟舞，壮气每学苍龙翔。虬枝直上九万里，荫覆天下为清凉。常疑半夜风雨响，怒潮驾浪翻钱塘。少焉女娲奏笙簧，仙人环佩朝玉皇。岿然俯瞰君子室，鸾台凤阁遥相望。连甍接栋眩青碧，雕楹刻桷施铅黄。往来吟啸谢樵牧，冠盖络绎多金章。娇鞍俊马势豪逸，弭貂鸣玉声铿锵。内中有人貌异常，峨冠大带美且臧。紫霞之佩云锦裳，当轩危坐轩中央。手弄瑶琴音琅琅，耳边雅调流宫商。金盘承露倾天浆，忽然饮我琼琚觞。柏兮特立阶砌下，岁晚相对操愈刚。岂无朱阑护文杏，下视不啻儿女行。奇才偃蹇不世出，声价岂减楩楠樟。吁嗟尔柏后必昌，大匠遇之未易量。或为柱石或栋梁，岂可久客卿相傍。慎勿搆作祖龙宅，骊山突兀之阿房。慎勿搆作黄金屋，茂陵秋风之刘郎。惟帡珍禽贮奇兽，多蓄美婘闲娇嫱。宁当架为幽人庐，三重茅屋山之阳。虽无精金乏良玉，瓶储斗粟书满床。床头常留酒一缸，壁上高悬琴一张。读书弹琴饮醇酎，醉卧不梦封侯王。死生无可无不可，身无富贵名字香。达则营建天子堂，不倾不倚安四方。招延英杰纳俊良，致君尧舜弼禹汤。群后欢呼趋庙廊，要令华夏歌虞唐。海宇雍熙万姓康，天锡百福寿命长。子孙持此传无疆，柏兮女与有耿光。再三语柏柏无语，愿言终久毋相忘。
题王寿卿烟云叠嶂图
作者：叶颙
朝代：明
体裁：六言诗

一百八盘山路，七十二峰晓寒。日暮烟横谷口，雨馀云宿松端。
题王寿卿烟云叠嶂图
作者：叶颙
朝代：明
体裁：七言绝句

断岫平山点画粗，岚光浓淡有如无。何时直到群峰顶，万叠云烟一老夫。
题王寿卿烟云叠嶂图
作者：叶颙
朝代：明
体裁：七言律诗

青峰尽处更青峰，烂墨淋漓惨澹容。云裹长松三百尺，烟迷荒峤十千重。层峦岌嶪如棋布，空翠清寒胜酒浓。添写诗翁岚影里，羽衣雾縠驾天风。
题王秉彝乐善堂
作者：叶颙
朝代：明
体裁：古风

结庐在人世，惟善以自将。宅兹幽迥地，远彼势利埸。古屋三四间，秋风白云乡。仁慈居壶奥，礼义为垣墙。庭种三古槐，门栽五垂杨。芝兰香四座，花蕊映两厢。光辉谢金碧，调饰辞铅黄。吟榻青峰边，钓石绿沼旁。窗前书万卷，膝上琴一张。客至亦不恶，茗碗与酒觞。客去但高卧，不梦封侯王。全无宠辱惊，常有声名香。胸中万念空，并此身世忘。秪存金石心，靡替刚毅肠。平生无所短，而亦无所长。平生不作恶，善亦无可扬。善恶俱两遣，长短未用量。傍人患不足，我乐殊未央。乐此山水丽，乐此松桂芳。乐此烟霞古，乐此风月良。丘园之胜概，泉石之膏盲。岂止乐吾庐，更乐斯民康。古今之遗范，天地之大纲。无一不自乐，其乐匪泛常。其乐善无尽，聊以名此堂。
题石勒参佛图澄手卷六首
作者：叶颙
朝代：明

石勒亡宗怨季龙，虎于冉闵恨何穷。佛图果有仙人见，盍把深机悟二公。刘曜成擒一语中，沤麻老秃亦英雄。可怜只办平常事，忘却中原逐鹿功。何须倾意扣图澄，眼见狂刘一鼓擒。绝胜沤麻池水上，老拳毒手日相寻。推恩忘怨沤麻池，便是刘郎就缚时。成败当年人尽识，未应惟有一僧知。擒刘奇策算无遗，石氏存亡必已知。三十六孙同日死，佛图何不预言之。东门倚啸声音远，西域参陪礼义专。折节李阳吾未论，并驱光武孰先鞭。
题石勒参佛图澄手卷六首·其一
作者：叶颙
朝代：明
体裁：七言绝句

石勒亡宗怨季龙，虎于冉闵恨何穷。佛图果有仙人见，盍把深机悟二公。
题石勒参佛图澄手卷六首·其三
作者：叶颙
朝代：明
体裁：七言绝句

何须倾意扣图澄，眼见狂刘一鼓擒。绝胜沤麻池水上，老拳毒手日相寻。
题石勒参佛图澄手卷六首·其二
作者：叶颙
朝代：明
体裁：七言绝句

刘曜成擒一语中，沤麻老秃亦英雄。可怜只办平常事，忘却中原逐鹿功。
题石勒参佛图澄手卷六首·其五
作者：叶颙
朝代：明
体裁：七言绝句

擒刘奇策算无遗，石氏存亡必已知。三十六孙同日死，佛图何不预言之。
题石勒参佛图澄手卷六首·其六
作者：叶颙
朝代：明
体裁：七言绝句

东门倚啸声音远，西域参陪礼义专。折节李阳吾未论，并驱光武孰先鞭。
题石勒参佛图澄手卷六首·其四
作者：叶颙
朝代：明
体裁：七言绝句

推恩忘怨沤麻池，便是刘郎就缚时。成败当年人尽识，未应惟有一僧知。
题石羊二首
作者：叶颙
朝代：明

二仙牧群羝，食尽丹田草。化石几何秋，牧羊人未老。山边牧羊者，谁得似初平。羊化人俱往，年年草自荣。
题石羊二首·其一
作者：叶颙
朝代：明
体裁：五言绝句

二仙牧群羝，食尽丹田草。化石几何秋，牧羊人未老。
题石羊二首·其二
作者：叶颙
朝代：明
体裁：五言绝句

山边牧羊者，谁得似初平。羊化人俱往，年年草自荣。
题西施蹙额捧心图
作者：叶颙
朝代：明
体裁：五言绝句

憔悴两娥颦，春山锁恨深。东邻正尝胆，西子谩扪心。
题赤壁图
作者：叶颙
朝代：明
体裁：七言绝句

曹公智计世无双，席捲南来孰敢当。浊浪翻江迷赤壁，谁知犹有一周郎。
题雪岩画倒兰（黄瑨卿题云袅袅春风一样吹托根高处欲何为从渠自作颠倒想终有悬崖撒手时瑨卿举进士历官至行省左丞乞身归私第幅巾布衣澹如也予喜赋一绝于其后）
作者：叶颙
朝代：明
体裁：七言绝句

托根孤峻极尊崇，俯视群芳迥不同。到底谦恭隐君子，何曾仰面笑春风。
题静斋手卷
作者：叶颙
朝代：明
体裁：七言绝句

云凝不动青山老，花落无声白昼闲。松影半窗清睡醒，卧看流水夕阳间。
次临封八景韵 其一 江口归帆
作者：叶高
朝代：明

江吞八桂横千棹，挟岸人烟小市开。载月冲岚侵晓去，扬帆慢橹夕阳回。荔枝庄畔飞青雀，蕉子洲边唱落梅。锦水麒山归指点，苍梧转望更徘徊。
次临封八景韵 其七 景星夜月
作者：叶高
朝代：明

长松风动疏枝月，偏向瞿昙旧处明。圆与六宗法钵肖，瑩悬一璧水晶清。禅门不记僧敲古，玉宇同辉客思平。分付山灵留兔魄，常陪猿鹤护山城。
次临封八景韵 其七 景星夜月
作者：叶高
朝代：明
体裁：七言律诗

长松风动疏枝月，偏向瞿昙旧处明。圆与六宗法钵肖，莹悬一璧水晶清。禅门不记僧敲古，玉宇同辉客思平。分付山灵留兔魄，常陪猿鹤护山城。
次临封八景韵 其三 蟠龙烟雨
作者：叶高
朝代：明

一堤树色杳森森，水为有龙倍觉深。香稻凝烟笼绿玉，熟梅带雨涤黄金。轻飞浅润偏宜俗，薄暖寒微恰当心。可是蛰灵将变化，故教仙令咏晴阴。
次临封八景韵 其二 灵洲渔唱
作者：叶高
朝代：明

茫茫弱海隔瀛洲，谁去移来锦水头。莫问楚军号薄暮，且听渔父唱高秋。云山乱点烟蓑里，鸥鸟惊依露苇流。携得沧浪孺子到，仍赓几调壮吾游。
次临封八景韵 其五 西山晴雪
作者：叶高
朝代：明

春光先到西山麓，冻解寒消雪止零。姑射平明升日禦，琼瑶收拾露云屏。耳边流响融新碧，眼下松舒转旧青。如使君逢七十二，此山应亦禅亭亭。
次临封八景韵 其八 猿岭飞泉
作者：叶高
朝代：明

灵猱攀陟直摩天，擘漏银河半派泉。惊燕拂云开晓霭，随龙挟日洗初圆。遥分万斛金茎露，注满一竿严子川。是处桔槔人力苦，麟山汪泽独天然。
次临封八景韵 其六 南寺钟声
作者：叶高
朝代：明

古寺林深远俗氛，晓钟风送北溪闻。几声倏落城楼月，馀韵徐开岛屿云。画舫客惊蝴蝶梦，青编人剔蠹鱼勤。悬知响寂皆成幻，撞破平陈煮海勋。
次临封八景韵 其四 泽锦醇酤
作者：叶高
朝代：明

休将鸡骨卜年丰，好酒便占我稼同。往事漫怀池上锦，族歌且倒杯中红。香分野叟团春社，兴助渔翁掉晚风。座上能招刘阮辈，不须黄鹤舞屏中。
次临封八景韵·江口归帆
作者：叶高
朝代：明

江吞八桂横千棹，挟岸人烟小市开。载月冲岚侵晓去，扬帆慢橹夕阳回。荔枝庄畔飞青雀，蕉子洲边唱落梅。锦水麒山归指点，苍梧转望更徘徊。茫茫弱海隔瀛洲，谁去移来锦水头。莫问楚军号薄暮，且听渔父唱高秋。云山乱点烟蓑里，鸥鸟惊依露苇流。携得沧浪孺子到，仍赓几调壮吾游。一堤树色杳森森，水为有龙倍觉深。香稻凝烟笼绿玉，熟梅带雨涤黄金。轻飞浅润偏宜俗，薄暖寒微恰当心。可是蛰灵将变化，故教仙令咏晴阴。休将鸡骨卜年丰，好酒便占我稼同。往事漫怀池上锦，族歌且倒杯中红。香分野叟团春社，兴助渔翁掉晚风。座上能招刘阮辈，不须黄鹤舞屏中。春光先到西山麓，冻解寒消雪止零。姑射平明升日禦，琼瑶收拾露云屏。耳边流响融新碧，眼下松舒转旧青。如使君逢七十二，此山应亦禅亭亭。古寺林深远俗氛，晓钟风送北溪闻。几声倏落城楼月，馀韵徐开岛屿云。画舫客惊蝴蝶梦，青编人剔蠹鱼勤。悬知响寂皆成幻，撞破平陈煮海勋。长松风动疏枝月，偏向瞿昙旧处明。圆与六宗法钵肖，瑩悬一璧水晶清。禅门不记僧敲古，玉宇同辉客思平。分付山灵留兔魄，常陪猿鹤护山城。灵猱攀陟直摩天，擘漏银河半派泉。惊燕拂云开晓霭，随龙挟日洗初圆。遥分万斛金茎露，注满一竿严子川。是处桔槔人力苦，麟山汪泽独天然。
颂五星祖祠
作者：叶高标
朝代：明

荷蒙我祖建都阎，金水行龙木火炎。水出昆仑生帝北，火明许嶂法天南。东山乔木家声远，西域黄金汉室端。着锦千载承圣主，淮鸣土鼓尽中湛。
同张司理游黄华
作者：司之翰
朝代：明
体裁：古风

黄华山上黄华寺，黄华老人读书处。回首今经几度春，山中旧宅无人住。玉堂学士有遗诗，残碑古刻徒延伫。野人僻性好看山，流水閒云时往还。山僧一见若相识，深林趺坐谈空寂。指点山中古来迹，玉龙倒挂三千尺。高欢宫外水晶帘，王母池边妆镜石。乔松老桧岁久凋，谷口黄华自秋色。凭高一望空邺都，邺中豪杰今有无。七步曾称曹子建，少年纵荡何足羡。暂后司理使君来，一觞一咏总开怀。题诗不写姓名去，浩歌山月下蓬莱。
游苍龙峡
作者：司守道
朝代：明
体裁：七言律诗

乱山环抱一门通，传道当年潜毒龙。狂潦涌来无积石，白云飞处有孤峰。黄冠凿壁为丹室，幽鸟穿枝啄露松。野老已然绝世味，欲参元座侍真空。
珍珠泉
作者：司马堙
朝代：明
体裁：七言律诗

一勺寒泉足洗心，石根痴坐几沉吟。下通沧海元无底，出自鸿蒙只到今。宾从共知川上意，咏歌聊继舞雩音。重来预有他年约，莫遣千山云雾深。
甘露呈祥
作者：向古
朝代：明
体裁：七言律诗

圣朝原不尚祥祯，甘露何由酿结成。自有民心流玉液，不劳仙掌置金茎。儿童饱啮黄农饭，长吏贪听社蜡笙。古道自然还国史，山山锄雨种香粳。
登赤壁酹江亭
作者：向古
朝代：明
体裁：七言律诗

羽客何年去不归，白鸥烟艇望依稀。云深绝壑迷樵径，水落前滩长钓矶。古阁荒凉人已远，残碑偃卧草空肥。登临重话兴亡憾，搔首江天醉落晖。
渡金沙江
作者：向曜
朝代：明
体裁：七言律诗

帝作雄川巴道通，简书式畏汎秋空。漭沧浴日平潮阔，崒嵂连云翠黛窿。雁杳猿多牵别恨，枫凋露冷怅孤篷。澄清自古男儿志，击楫还乘万里风。
寄羽士
作者：向杰
朝代：明
体裁：七言绝句

几欲寻真未得閒，白云堆里望玄关。烦君多养雪色鹿，借我来时骑看山。
题画
作者：向杰
朝代：明
体裁：七言绝句

雨过回塘水乱流，汕鱼人去棹孤舟。荻花枫叶寒江外，独鹤一声霜满楼。
游屏山
作者：向荣
朝代：明
体裁：七言律诗

观风已遍上神州，路入祇园景更幽。苔径雨馀偏却暑，石亭风静不知秋。天花坠处禅心定，贝叶翻时俗气收。试问山中能事者，原来亦有好诗流。
鸡鸣寺
作者：向荣
朝代：明
体裁：七言绝句

天然一幅李将军，金塔玲珑映夕曛。更上层楼高处望，蒋陵春树绿于云。
上元南都仪凤门外祭天妃毕有感
作者：吕㦂
朝代：明

海不扬波职有神，精虔祀典及初春。江山杰构龙宫近，珠翠明妆象服新。落日官松消积雪，华灯街鼓蹙香尘。白头潦倒休轻诮，管领斋郎第一人。
上巳次沈时旸司空韵
作者：吕㦂
朝代：明

浮生百年内，多忧曾几酣。欣欣物向荣，无若春风覃。石城沾新雨，钟阜蔼晴岚。山川岂洛中，丰镐在江南。地胜号佳丽，天光增蔚蓝。繁花维玉骢，柔桑育金蚕。听歌缓缓归，嘅此头上簪。牺牛与腐鼠，庄周发余惭。几番花信歇，日午方睡酣。性从中岁懒，卷帙罢研覃。休衙罗可张，香炉生碧岚。起得司空篇，其音追雅南。春光入手画，银钩满云蓝。我句蛛丝微，适用安如蚕。小山丛桂招，因公聚华簪。誓将归欤咏，一洗平生惭。
上巳次沈时旸司空韵·其一
作者：吕㦂
朝代：明

浮生百年内，多忧曾几酣。欣欣物向荣，无若春风覃。石城沾新雨，钟阜蔼晴岚。山川岂洛中，丰镐在江南。地胜号佳丽，天光增蔚蓝。繁花维玉骢，柔桑育金蚕。听歌缓缓归，嘅此头上簪。牺牛与腐鼠，庄周发余惭。
上巳次沈时旸司空韵·其二
作者：吕㦂
朝代：明

几番花信歇，日午方睡酣。性从中岁懒，卷帙罢研覃。休衙罗可张，香炉生碧岚。起得司空篇，其音追雅南。春光入手画，银钩满云蓝。我句蛛丝微，适用安如蚕。小山丛桂招，因公聚华簪。誓将归欤咏，一洗平生惭。
六十有感
作者：吕㦂
朝代：明

生向平城扰扰时，太平游宦得归迟。治聋社酒分邻父，含笑山花作侍儿。撙节力田那不足，藏修委命复何疑。心知千古纷纭事，仅抵明窗一局棋。
凫
作者：吕㦂
朝代：明

十凫同下四先飞，浅水鱼虾食渐肥。芦苇有花菰有米，晨光秋色正熹微。
吊文山遗墨
作者：吕㦂
朝代：明

有形知有化，无愧仰无穷。书与家人绝，身随国步终。大名寰宇满，至宝劫灰同。载简文山集，篇篇堕泪中。
喜雨
作者：吕㦂
朝代：明

众道西成望已无，赖天时刻救焦枯。雷行催滴将军马，电笑疑投玉女壶。新涨汪洋如素练，晚荷倾泻总明珠。老夫更为农家喜，逐妇林鸠且未呼。
喜雨
作者：吕㦂
朝代：明

顷从宫闱灾，四方纷沴壒。至尊减膳频，远贡罢蚶蛤。旧京亦告旱，春荄郁如㷈。群公走祠祷，而我病床榻。鬓忧日益星，心斋户常阖。孰云苍苍高，有感响斯谷。俄然发轻雷，钟山遂云合。天瓢骏影乱，乐部蛙声閤。喜来不暇卧，起整头上匼。勿药谢携扶，僦屋志苫盖。晨趍太常园，嘉蔬青紫杂。望望长千里，溟濛暗金塔。昨蒙示新篇，乾鹊噪三匝。博哉武库陈，足以启衰飒。翻思情恼人，花时犹杂遝。高轩以予从，休衙待谁拉。吟多恐费笺，屐败将重蜡。糟妻颇解事，香醪出双榼。青春滋物初，满衣霾与壒。农家大小陂，暴露及螺蛤。呜呼生理微，萌甲几焚㷈。城中亿万户，户供龙君榻。司存下令严，屠肆经旬阖。厚禄不先忧，主恩何以答。事真倚伏殷，诚乃天人合。维我太宰公，隆望本黄閤。忠义发面颜，叩神免其匼。顿回云汉伤，欢声周白盖。区区蜥蜴谣，儿童浪喧杂。如麻雨脚来，不见城南塔。嗟余蒲柳躯，两睹星霜匝。诗陈丰年象，庶足慰萧飒。因之纪公德，独未厌纷遝。公生诚岳䧏，人可强排拉。才难不其然，宵吟对残蜡。借坡喜雨文，贺公以携榼。
喜雨·其一
作者：吕㦂
朝代：明

顷从宫闱灾，四方纷沴壒。至尊减膳频，远贡罢蚶蛤。旧京亦告旱，春荄郁如㷈。群公走祠祷，而我病床榻。鬓忧日益星，心斋户常阖。孰云苍苍高，有感响斯谷。俄然发轻雷，钟山遂云合。天瓢骏影乱，乐部蛙声閤。喜来不暇卧，起整头上匼。勿药谢携扶，僦屋志苫盖。晨趍太常园，嘉蔬青紫杂。望望长千里，溟濛暗金塔。昨蒙示新篇，乾鹊噪三匝。博哉武库陈，足以启衰飒。翻思情恼人，花时犹杂遝。高轩以予从，休衙待谁拉。吟多恐费笺，屐败将重蜡。糟妻颇解事，香醪出双榼。
喜雨·其二
作者：吕㦂
朝代：明

青春滋物初，满衣霾与壒。农家大小陂，暴露及螺蛤。呜呼生理微，萌甲几焚㷈。城中亿万户，户供龙君榻。司存下令严，屠肆经旬阖。厚禄不先忧，主恩何以答。事真倚伏殷，诚乃天人合。维我太宰公，隆望本黄閤。忠义发面颜，叩神免其匼。顿回云汉伤，欢声周白盖。区区蜥蜴谣，儿童浪喧杂。如麻雨脚来，不见城南塔。嗟余蒲柳躯，两睹星霜匝。诗陈丰年象，庶足慰萧飒。因之纪公德，独未厌纷遝。公生诚岳䧏，人可强排拉。才难不其然，宵吟对残蜡。借坡喜雨文，贺公以携榼。
喜雨·其二
作者：吕㦂
朝代：明
体裁：古风

青春滋物初，满衣霾与壒。农家大小陂，暴露及螺蛤。呜呼生理微，萌甲几焚㷈。城中亿万户，户供龙君榻。司存下令严，屠肆经旬阖。厚禄不先忧，主恩何以答。事真倚伏殷，诚乃天人合。维我太宰公，隆望本黄閤。忠义发面颜，叩神免其匼。顿回云汉伤，欢声周白盖。区区蜥蜴谣，儿童浪喧杂。如麻雨脚来，不见城南塔。嗟余蒲柳躯，两睹星霜匝。诗陈丰年象，庶足慰萧飒。因之纪公德，独未厌纷遝。公生诚岳降，人可强排拉。才难不其然，宵吟对残蜡。借坡喜雨文，贺公以携榼。
嘉善四时竹枝词
作者：吕㦂
朝代：明

村巷依稀带日斜，高坟数尺是谁家。晚来风送江头笛，吹落棠梨一树花。
夏墓荡
作者：吕㦂
朝代：明
体裁：七言绝句

村远湖深爱此方，有鲈即是季鹰乡。秋风入梦未能去，空使忧添白发长。
夏湖闻菱歌
作者：吕㦂
朝代：明
体裁：古风

水村宅东偏，平铺千顷碧。夏四五月来，菱叶如鳞积。吐花随月光，净扫萍削迹。头角纷垂垂，税薄日多益。扁舟作吴歌，笑彼红尘客。
天寒夜卧
作者：吕㦂
朝代：明

雨久当成雪，天寒不肯明。君亲南北梦，城阙短长更。有病官何物，无闻老此生。茅茨盖新屋，妻子念归情。
太常牡丹
作者：吕㦂
朝代：明
体裁：古风

耳边怪底成蜂衙，官寺为有南园花。寺之土脉接钟阜，厥壤上上肥无沙。春风谁倡洛阳会，秋浦独任韩湘家。支撑苇薄扺帘幕，露重最爱低枝斜。人云芍药可近侍，勃勃方努珊瑚芽。损乎足者益两翼，散地固合多名葩。大将诗坛逐鹿急，受降未有呼韩耶。预恐諠哗设酒史，毛举正幸毫釐差。司败司空皆少饮，是日老颊犹生霞。兰亭修禊舞雩咏，去千载后今非邪。我狂手脚喜欲旋，僚佐礼数宜其加。作意吾杯徐料理，醒酒且进诸公茶。仙童忽奏步虚曲，啄木慢搅黎园琶。庖人罢祀来执炙，小鲜适口何曾奢。劝客称能让秋浦，客起便走前门遮。九十风光弹指顷，莫教春远又天涯。
太常牡丹
作者：吕㦂
朝代：明

耳边怪底成蜂衙，官寺为有南园花。寺之土脉接钟阜，厥壤上上肥无沙。春风谁倡洛阳会，秋浦独任韩湘家。支撑苇薄扺帘幕，露重最爱低枝斜。人云芍药可近侍，勃勃方努珊瑚芽。损乎足者益两翼，散地固合多名葩。大将诗坛逐鹿急，受降未有呼韩耶。预恐諠哗设酒史，毛举正幸毫釐差。司败司空皆少饮，是日老颊犹生霞。兰亭修褉舞雩咏，去千载后今非邪。我狂手脚喜欲旋，僚佐礼数宜其加。作意吾杯徐料理，醒酒且进诸公茶。仙童忽奏步虚曲，啄木慢搅黎园琶。庖人罢祀来执炙，小鲜适口何曾奢。劝客称能让秋浦，客起便走前门遮。九十风光弹指顷，莫教春远又天涯。
子昂竹石
作者：吕㦂
朝代：明

吴兴本天人，其生面如玉。先辈许经纶，多才不一足。讵谈毫素间，萧条数枝竹。因之异代下，落月想华屋。今夫拳石微，势压筼筜谷。秋云薄古黛，山雨弄新绿。飘飘逐仙气，把玩能医俗。如奏子乔笙，乃在缑山曲。如含英皇泪，犹怀帝魂哭。昔也殷士敏，祼将痛侯服。故尔生不辰，吁嗟此公族。
官舍秋晚有感
作者：吕㦂
朝代：明

雨过钟山挹晚凉，芭蕉承月翠流光。十年江上雁来往，万事眼中人短长。独在异乡偏嗜酒，老防多病每寻芳。此卿敢道还清浊，兀坐如僧一炷香。
寄刘克刚太守
作者：吕㦂
朝代：明

不觉年过四十三，马曹偏处菲才堪。愁无却老青精饭，梦有藏书白石庵。乡里衣冠谁晚节，仙家颜色自春酣。巾车早定归来约，常拟先生作指南。
寄应天尹秦志宁
作者：吕㦂
朝代：明

我为公歌九罭鱼，眼中谁读五车书。名高京兆新迁地，官自承明旧直庐。白发独怜狂走楚，青山谁复梦环滁。共誇藉藉如张赵，敛迹豪强岂用锄。
寄汝调元勋
作者：吕㦂
朝代：明

家贫僦屋未安居，已愿閒官不愿馀。风静积尘悬户牖，雨深荒菊卧阶除。因过乡井心常切，仗有亲朋迹未疏。安得衔杯如二妙，招邀那复待巾车。
屋漏
作者：吕㦂
朝代：明

山州土疏陶瓦恶，鼠窜鸦争勤脱落。去来廨吏更几人，况乃郊居远城郭。今春补葺聊预防，我出经旬飓风作。檐前老树夜堕枝，睡美妻孥免惊愕。归来未雨尚未虞，岂意淋浪忽从昨。斜风直注无处乾，行坐都妨足常阁。心同杜甫千厦悲，迹异卢仝数间乐。布衾尽湿自起薰，书卷频移烦束缚。达人无入不自如，内重容颜时妍约。吾侪佐秩未云薄，散地何曾庇民瘼。去去凭谁荐称鹗，早归亦有先庐托。
弘治改元有感
作者：吕㦂
朝代：明

我生正统末，十九干天阍。尚倚大臣子，深承宪皇恩。供奉馀二纪，典牧滁山原。曷忧去国远，抱此涓埃存。奈何及四十，目睹四改元。有鬓早潘皓，无闻蹈丘言。今上挺神圣，百灵聿骏奔。华夷仰㳟俭，文景不足论。鄙夫分荒野，喜气独飞翻。昨宵饱甘雨，牟麰润其根。太平固多象，风谣亦腾諠。北望华盖逼，不知在山村。顷已约僚属，具榼待晴暾。古寺动春色，梅花瑩而温。一杯皆帝力，讵望犹高骞。河鼠志充腹，牺牛羡孤豚。由来过止足，必罥羝羊藩。但愿贤路辟，宗社等乾坤。三复古人训，常安逮子孙。
弘治改元有感
作者：吕㦂
朝代：明
体裁：古风

我生正统末，十九干天阍。尚倚大臣子，深承宪皇恩。供奉馀二纪，典牧滁山原。曷忧去国远，抱此涓埃存。奈何及四十，目睹四改元。有鬓早潘皓，无闻蹈丘言。今上挺神圣，百灵聿骏奔。华夷仰恭俭，文景不足论。鄙夫分荒野，喜气独飞翻。昨宵饱甘雨，牟麰润其根。太平固多象，风谣亦腾諠。北望华盖逼，不知在山村。顷已约僚属，具榼待晴暾。古寺动春色，梅花莹而温。一杯皆帝力，讵望犹高骞。河鼠志充腹，牺牛羡孤豚。由来过止足，必罥羝羊藩。但愿贤路辟，宗社等乾坤。三复古人训，常安逮子孙。
徐氏古溪草堂
作者：吕㦂
朝代：明

家在金溪住古溪，今人知胜昔人迷。未将门地誇江左，已觉风流过瀼西。一棹清寒归后晚，数峰连影向前低。区区结网心长有，何日鸳湖学稳栖。
忆桐江
作者：吕㦂
朝代：明

连山不断涌波涛，察见溪鳞与涧毛。渔户业凭乌鬼活，水舂机舞雪轮高。年光屡换奔如马，足力空馀健若猱。垂老追怀常在梦，扁舟安得更游遨。
挽伏�侯毛公
作者：吕㦂
朝代：明
体裁：七言律诗

二十灵州拥胜兵，四朝身任一长城。中原每惜廉颇老，西域犹尊定远名。日昃挥戈分大战，星芒随矢堕前营。堂堂追宠河山誓，庙食丹青炳若生。
春昼
作者：吕㦂
朝代：明
体裁：七言绝句

春昼阴阴正养花，东风溪岸弩芹芽。秀州楼阁皆堪画，燕子飞飞觅旧家。
武塘竹枝词
作者：吕㦂
朝代：明
体裁：词

东风吹绿上垂杨，十里朱楼是武塘。前辈画师零落尽，何人解写此风光。
池湾沈一之大云姚惟诚两生携酒庆余生辰一之云去岁寿长洲沈石田承有诗教今独无言乎遂次石田韵作诗答之
作者：吕㦂
朝代：明

五十年前禄重叨，病来非衒乞身高。一经门户今空老，二顷田庐半不毛。风飏茶烟萦素鬓，藓乘梅雨上绯袍。馀光潦倒贪杯酒，适兴诗篇谢与陶。
汤汝威归自海上示余以诗次韵答之
作者：吕㦂
朝代：明

依依红蓼带苍蒹，秋老空山爽气添。野服閒行无障碍，宵钟净土信庄严。酒赊寺外停供茗，芋剥盘中略点盐。前昨坐怀归棹远，灯花晴雨为君占。
沈司空种莲次韵
作者：吕㦂
朝代：明

七泽根株故相抵，蜂房生意青青子。江头山积藕鲜船，不及西湖甘且旨。旧家裔出休文翁，太华句有昌黎风。兴怀短壑驾长松，官衙水阁裁芙蓉。我得容台塘一亩，下碍葑蒲上高柳。今年且赏东君花，明年亦种西湖藕。碧筒仰吸酒如川，一吸三百青铜钱。钱空酒尽犹卓然，赋诗最爱晚凉天。接㒿倒着还临水，习家池去无多里。达观怀抱何不容，碌碌尘埃人似蚁。
治河谣
作者：吕㦂
朝代：明

古河徙从周定王，汉悲瓠子歌宣防。后来纷纷献群策，神禹远矣谁其良。黄流一石泥数斗，倏忽风霾千里走。奔？力障势转狂，似止儿啼掩其口。古之使者犹为民，以身捍水勇且仁。今之使者志在名，流移未复碑先成。张秋已誇缵禹绩，符离庙享又无敌。君不见蜀之遗爱仰三犀，今之铁牛仆在堤。
治河谣
作者：吕㦂
朝代：明
体裁：古风

古河徙自周定王，汉悲瓠子歌宣房。后来纷纷建群议，神禹远矣谁其良。黄流一石泥数斗，歘忽风霾千里走。奔狂力障势转狂，似止儿啼掩其口。古之使者犹为民，以身捍水勇且仁。今之使者志在名，流移未复碑先成。张秋巳誇缵禹绩，苻离庙祀称无敌。君不见蜀之遗爱仰三犀，今之铁牛仆在堤。
游庐江冶父寺
作者：吕㦂
朝代：明

不有山农？我前，寺藏幽谷到何缘。人间旧历将僧腊，松上欹巢是鹤年。大冶空名馀劫火，古泉清响落厨烟。此来暂了公家事，局促斜阳下岭巅。
游庐江冶父寺
作者：吕㦂
朝代：明
体裁：七言律诗

不有山农�我前，寺藏幽谷到何缘。人间旧历将僧腊，松上欹巢是鹤年。大冶空名馀劫火，古泉清响落厨烟。此来暂了公家事，局促斜阳下岭巅。
游泰山次侍郎郑东园韵
作者：吕㦂
朝代：明

人在山腰若蚁微，白云常傍短筇飞。庙多祈报香烟合，春阻高寒草色稀。地主只谈三岛事，天妃端拱五铢衣。岂知客是瀛洲老，曾宠金莲向北扉。侍郎乘兴自南畿，社老村童睹汉仪。浴日早明云里观，灵风不满庙前旗。古今诗句留鸿迹，来往游人似奕棋。虽是亡秦多绝艺，披榛还觅李斯碑。
游泰山次侍郎郑东园韵·其一
作者：吕㦂
朝代：明

人在山腰若蚁微，白云常傍短筇飞。庙多祈报香烟合，春阻高寒草色稀。地主只谈三岛事，天妃端拱五铢衣。岂知客是瀛洲老，曾宠金莲向北扉。
游泰山次侍郎郑东园韵·其二
作者：吕㦂
朝代：明

侍郎乘兴自南畿，社老村童睹汉仪。浴日早明云里观，灵风不满庙前旗。古今诗句留鸿迹，来往游人似奕棋。虽是亡秦多绝艺，披榛还觅李斯碑。
滁阳对雪用杜韵
作者：吕㦂
朝代：明

腊近都称瑞，民贫益解纷。自然生喜气，不厌对寒云。舞马随风乱，游蚕得叶闻。垆头新酒价，一问卓文君。野雪迷深巷，山亭望醉翁。欹斜临涧竹，历乱绕檐风。肩耸诗成瘦，颜衰酒与红。客来从我腊，欢洽愧囊空。
滁阳对雪用杜韵·其一
作者：吕㦂
朝代：明

腊近都称瑞，民贫益解纷。自然生喜气，不厌对寒云。舞马随风乱，游蚕得叶闻。垆头新酒价，一问卓文君。
滁阳对雪用杜韵·其二
作者：吕㦂
朝代：明

野雪迷深巷，山亭望醉翁。欹斜临涧竹，历乱绕檐风。肩耸诗成瘦，颜衰酒与红。客来从我腊，欢洽愧囊空。
竹坡
作者：吕㦂
朝代：明

向阳不种邵平瓜，长坂风披翠色斜。好事有人常径造，食贫无肉也清嘉。篱防屐齿伤新笋，雨泻滩声走白沙。谁扫鹅溪绢中墨，为传群玉影交加。
答包舒庵
作者：吕㦂
朝代：明

去天尺五仗云层，兵卫晨趋地位增。宿望已归佳士口，苦吟那免俗人憎。君今暂抱无家恨，我亦同为有发僧。为和诗篇成不寐，短窗残月下疏棂。
芹
作者：吕㦂
朝代：明

土膏淑气渐舒扬，芽茁鲜新半尺强。生菜盘中春日荐，青泥坊里野人将。水占此物知凫暖，巢带馀香觉燕忙。欲与晨暄同一献，乡豪适口有蒸羊。
谢包武库过访
作者：吕㦂
朝代：明

官庐带寒照，多病少所亲。不速肯余过，眷然意何真。偶储五斗秫，酿酒清且醇。窃禄本非薄，鸡黍敢辞贫。休衙扫吏迹，高论屏嚣尘。追游盖三纪，而况葭莩姻。亦知慰留滞，觞酌许频频。相看总无家，携稚各二人。温㳟仰子德，问学老而新。子不日迁秩，予当谢簪绅。但愧岁年迈，有负报恩身。去去勿复道，世路方荆榛。
谢包武库过访
作者：吕㦂
朝代：明
体裁：古风

官庐带寒照，多病少所亲。不速肯余过，眷然意何真。偶储五斗秫，酿酒清且醇。窃禄本非薄，鸡黍敢辞贫。休衙扫吏迹，高论屏嚣尘。追游盖三纪，而况葭莩姻。亦知慰留滞，觞酌许频频。相看总无家，携稚各二人。温恭仰子德，问学老而新。子不日迁秩，予当谢簪绅。但愧岁年迈，有负报恩身。去去勿复道，世路方荆榛。
贺姑苏李太仆少卿致仕
作者：吕㦂
朝代：明

自公倡高节，士以退为荣。我何此拘滞，尚惑儿女情。方圆动龃龉，固耻君子争。历历岁年晚，徘徊恐无成。驾言登山望，吴会苍烟横。缥缈但一气，孰辨三江清。故里况凋落，伊人馁躬耕。所贵意则远，咀道吐华英。莫以极钟鼎，来世方垂名。誓将逐夫子，因采紫芝茎。
赏牡丹
作者：吕㦂
朝代：明

百朵深红叶叶承，含情五出露华凝。盛开有限春光老，相对无言酒量增。冷落官衙罗暂撤，清平词调客皆能。何当一试仙人术，别染黄金细作棱。
赠杨志仁
作者：吕㦂
朝代：明
体裁：七言律诗

去国行囊一叶微，敢言那问是还非。潮来西涧舟横渡，月照故宫花满衣。往事只须浮白醉，高官或与汗青违。何能便逐鸱夷伴，湖水烟蓑共钓矶。
赠郭御史时予为言官所劾遂有归志
作者：吕㦂
朝代：明

弦歌犹自说松陵，冠豸峨峨合见徵。君子岁寒江左共，野人秋色鬓间增。动摇山岳无南北，报答涓埃忘寝兴。忽忆青门瓜圃业，思归击壤诵年登。
追和游山韵
作者：吕㦂
朝代：明

雨浥红香湿未泥，诸公有约去还齐。惯途老马逢高健，欲饭村鸡送远啼。碧水丹山情不浅，绯桃素李眼都迷。同时恨不同清赏，惭向金陵续旧题。
送南京参赞机务上司马致仕还公安
作者：吕㦂
朝代：明

铜柱蛮烟扫穴空，旧邦机务属元功。身能勇退仪刑远，诏涓难留礼数隆。黄鹤舞仙江笛外，赤萍如蜜楚谣中。疏狂我亦便归去，惆怅何年得会公。
送吴兴沈文瑞视子金陵寻归
作者：吕㦂
朝代：明

卧病空斋忽扣扉，惊呼出处十年违。平生失马皆人厄，老眼看雏作凤飞。草色青青淮水饯，花时缓缓霅川归。浮名终是输行乐，白发何曾减带围。
送寺丞文宗儒考满十八韵
作者：吕㦂
朝代：明

明堂非一木，得地是良材。公岂寻常辈，元无寸朽猜。云何于匠氏，乃置此山隈。忆自烦花县，徵行且柏台。青蝇多浸润，赤骥顿徘徊。仆御怜丞负，官僚喜尔来。仁言恒利博，吏饰以儒该。古直梅仙似，精忠信国培。赋高伤二鸟，职举致千騋。奏绩书应最，趋朝毂共推。风云当简拔，盘错任剸裁。星汉仙槎近，蓂墀晓荚开。莫因高入步，浑忘旧衔杯。忧鬓惊衰丑，遗经惜乱堆。世家虽太史，俸秩假庸才。恐老皆山郡，羞同不雨雷。塞翁明得失，河上任迟回。早晚三江去，鲈鱼觅四腮。
送少卿张彦质及丁侍御
作者：吕㦂
朝代：明

不共花时一破颜，送君长自掩柴关。问官碌碌安知马，成癖悠悠为有山。采石江头看剑发，歌风台下赋诗还。愧无春雁双飞翼，瞻望星轺莫重攀。
送崇信伯奉使还朝
作者：吕㦂
朝代：明

开国风云委庆长，使还龙节正煌煌。馆甥初识汾阳第，揖客能容汲黯狂。瓮里葡萄浮大白，厩中苜蓿饱飞黄。朝廷一饭思颇牧，忠孝毋忘守四方。
送张定庵尚书致仕还云间
作者：吕㦂
朝代：明

连章请老兹方遂，帝宠公归礼数优。紫气度归周藏史，赤松为约汉留侯。堂开昼锦非行夜，味美江鲈正及秋。模范斯文归晚节，巍然砥柱见中流。
送彭给事君实升佥宪建宁兵备
作者：吕㦂
朝代：明

海邦烟雾散冥冥，长控东瓯岛屿青。对事补天曾捧日，屯兵占使已随星。鹰鹯不展行台肃，鸡犬相闻野戍宁。看取武侯挥羽扇，书生伐国也尝经。
送方参议之浙藩
作者：吕㦂
朝代：明

湖山开省壮东南，君自司农拜少参。财赋独怜西浙尽，民情先向旧都谙。柳堤细浪楼船动，薇阁凉风画栋含。若到分司真卧治，心同明月照江潭。
送朱良弼应贡还
作者：吕㦂
朝代：明

昔曾故国知名久，我自今年会汝初。海内奇才归禹贡，箧中经术老关雎。晨辞魏阙钟声早，暑退秦淮树影疏。归去青山应不负，传家还有五车书。
送李都宪总督漕运
作者：吕㦂
朝代：明

连樯入漕邓林齐，都运新恩下紫泥。刘宴部分烦一日，李冰开凿镇三犀。衣冠晓饯秦淮道，笳鼓春迎楚水堤。独羡飞腾还感旧，弱龄曾识掖垣西。
送海盐秀雪江除僧会还邑寺之天宁
作者：吕㦂
朝代：明

作诗为爱无僧气，捧檄其如有宦情。乡曲稍妨频会晤，海头终是少逢迎。欲从虚室分吾白，管领方袍独汝清。遥夜潮音供静听，一轮凉月挂高城。
送王德辅奏事京师
作者：吕㦂
朝代：明

论交浅与深，何在相逢早。此心倘未宣，比邻或空老。我家本卢乡，君来从鸟道。俱生正统末，宦学余草草。前沾数年禄，政拙阳城考。不遇舍骊黄，中肠曷倾倒。萧萧如病柏，冰霜但能保。巍巍奏高山，子去琴安抱。西成江涨平，北驾风烟浩。此惟谒帝宸，重门森翠葆。同年盛鸳鸯，游扬互称好。环滁卿月秋，休衙迹如扫。弃掷扶桑鞭，西榆日增皓。恻君情欠佳，以未添丁恼。明年充贺宾，金陵拜丘嫂。
送蒋惟深参议江西
作者：吕㦂
朝代：明

溯江风帆平，指日陟滕阁。回首石城隅，离筵便成昨。识君馀十年，浑不露锋锷。其外每訚訚，而内加榆约。岂惟铨司良，家食心倾藿。兹当参藩初，胡可寻常度。夏侯饱经术，训诰精噩噩。彼俗楚乃佻，犹未殷民恶。胸蟠保釐说，炳若青与雘。以之著行事，铺张自宏廓。善治减征徭，好古访沦落。堂堂瑚琏姿，终焉清庙托。况今不次徵，方面迹联络。舍此来群疑，谓未堪盘错。薇花映官僚，寅㳟相画诺。同急苍生忧，同后天下乐。吾衰一系匏，念及书频作。毋令金玉音，慰我门罗雀。强颜滞周南，宦情已秋薄。
送蒋惟深参议江西
作者：吕㦂
朝代：明
体裁：古风

溯江风帆平，指日陟滕阁。回首石城隅，离筵便成昨。识君馀十年，浑不露锋锷。其外每訚訚，而内加榆约。岂惟铨司良，家食心倾藿。兹当参藩初，胡可寻常度。夏侯饱经术，训诰精噩噩。彼俗楚乃佻，犹未殷民恶。胸蟠保釐说，炳若青与雘。以之著行事，铺张自宏廓。善治减征徭，好古访沦落。堂堂瑚琏姿，终焉清庙托。况今不次徵，方面迹联络。舍此来群疑，谓未堪盘错。薇花映官僚，寅恭相画诺。同急苍生忧，同后天下乐。吾衰一系匏，念及书频作。毋令金玉音，慰我门罗雀。强颜滞周南，宦情已秋薄。
送谭秀水知陇州
作者：吕㦂
朝代：明

五马难遮感邑人，恩迁先已梦刀频。寄梅驿使今千里，望蜀乡关仅一旬。湖水鸳鸯当别酒，山城鹦鹉解调春。斯民直道无南北，更愿吾侯抚字新。
送郎中刘之敷移病还海盐
作者：吕㦂
朝代：明

书札新承仲父招，归旌心曲已摇摇。官衙瘦马无馀粟，海国鱼鲜正脱潮。昼谢鞭蒲医药便，晚游林竹酒樽遥。东山还为苍生起，老去过从未寂寥。
钓雪图为文选乔希大题
作者：吕㦂
朝代：明

寒波雪片霏霏雨，老渔宿昔扁舟具。龙伯宫前掷一丝，细鳞缩项随烟雾。霓竿本解钓珊瑚，俗情大笑何曾顾。太平无事用鹰扬，恶风白浪弓旌暮。蓑笠閒吟柳柳州，眼中枉费频招呼。我待明年春水时，去逐桃花傍岩住。
钓鱼图
作者：吕㦂
朝代：明

枫香倚青壁，鱼乐茭蒲长。溪翁戴笠来，舟稳拨兰桨。欲谈世清浊，无复三闾文。极目盼流云，沧浪发孤响。馀音绕空谷，川绿平如掌。呼翁不我应，系此莼鲈想。
闰正两遇元宵
作者：吕㦂
朝代：明

闰馀重此上元宵，两度华灯不厌烧。酒为竞酤腾旧价，俗工谈谜斗新条。百年万事都行素，一刻千金也自消。老逐儿嬉从指笑，醉归那复记趋朝。
除夕用杜少陵韵荅包甥忠
作者：吕㦂
朝代：明

官寺不携家，疏梅向我花。达生从塞马，知倦愧昏鸦。腊谢春光逼，寅当斗柄斜。屠苏不成醉，归梦绕天涯。龟蒙茶灶其，太白酒船图。雨气能消暑，秋容已满湖。稻香农望足，僧定梵音无。一味来诗意，招要实有孤。
除夕用杜少陵韵荅包甥忠·其一
作者：吕㦂
朝代：明

官寺不携家，疏梅向我花。达生从塞马，知倦愧昏鸦。腊谢春光逼，寅当斗柄斜。屠苏不成醉，归梦绕天涯。
除夕用杜少陵韵荅包甥忠·其二
作者：吕㦂
朝代：明

龟蒙茶灶其，太白酒船图。雨气能消暑，秋容已满湖。稻香农望足，僧定梵音无。一味来诗意，招要实有孤。
雷
作者：吕㦂
朝代：明

仲冬尚御裌，园野报花开。终朝虹且见，南山殷其雷。江城地固暖，时序讵宜哉。真宰意难料，故老多惊猜。我生头已白，更事聊亦该。末路惭龃龉，众哂同樗材。如何九折坂，我马方虺隤。三年别妻子，何由舒好怀。已矣勿复道，黯然心独哀。移文幸毋诮，猿鹤期归来。
题丹阳故孙处士山庄
作者：吕㦂
朝代：明

戋戋束帛未沾恩，乔木丹阳是庆门。人逐颓波无返势，朋来宿草有啼痕。收书东老神仙识，食力南洲道义存。甚欲留连亭上景，乳乌哀切易黄昏。
题秋雁图
作者：吕㦂
朝代：明

黄芦白沙千万洲，塞风卷雪无清秋。江南水深足梁稻，栖息未暇虞罗忧。一双惊飞为谁起，呼曹乱叫烟波里。就中亦复半无声，梦绕三湘忆春水。
题芙蓉和杨循吉礼部作
作者：吕㦂
朝代：明

亭亭缀高红，气毓金天朗。无言妙容华，对者意弘敞。凉飔久矣至，固绝趋炎想。色倾南国姝，石带西山爽。轻云动素波，疑渡银河响。及含沆瀣馀，宛若仙人掌。我行忽见之，褰裳欲孤往。恨无华堂奉，宠以金瓶养。过时而霰零，委顿均草莽。才难岁易徂，忧来倚书幌。
题陈贤良祠
作者：吕㦂
朝代：明
体裁：古风

先生出处百世豪，当宋仁庙登时髦。裒然举首纡恩袍，判州宰邑心烦劳。力诋言利臣贪饕，执政发怒迁贬遭。挂冠一笑甘遁逃，身骑白牛戏江皋。忍睹新法纷如毛，浮云富贵曾足叨。声名同一庐山高，彼哉躁进者滔滔。景慕异代即薰陶，吉蠲俎豆陈香醪。马则神兮轮则尻，既享八极从游遨，魄真蜕矣奚蓬蒿。
题陶九成湖石芙蓉图
作者：吕㦂
朝代：明

金飙剪刻明江水，玉露淋漓半酣里。不胜秋色染裳衣，迟莫天涯徒自喜。昔人曾比五老峰，看来峰石何曾似。花自荧荧石齿齿，村妇颦眉向西子。故多绣褥艳豪门，枝叶纷纭针线死。青春谁共无泥滓，只有中州魏家紫。塞鸿社燕那停趾，相慕容华各千里。
题龙潭驿
作者：吕㦂
朝代：明

萦纡坏道泻鸣湍，惨淡轻云翳远峦。马渡溪桥松叶暗，蝶穿篱落槿花残。正愁暑气肩舆晚，忽转江风驿路寒。十五年前尚通籍，太常今去旧长安。